qundao/data-zh-poetry huggingface dataset:
秋日自广至韶江行有作
作者：屈大均
朝代：清

芦荻将花雁未来，早秥初熟鸭船催。玄黄膏满三秋蟹，迎送咸潮向酒杯。禾未垂头正晾花，秋成望断海心沙。吾田远在茭塘曲，九日租船可到家。无端龙气起潖洲，捲去人家江上楼。幸未潮田败禾稼，秋分白露二秥收。不向池塘把钓竿，白头人作老渔看。秋江岁岁同凫雁，随意芦花宿暮寒。多载香粳要换鱼，鱼多只恨绿尊虚。西江疍女多相识，白首扁舟似老渔。家家榕树小塘西，雨过施罛妇子齐。素足不须怜浣女，天生莲藕在淤泥。粼粼非石亦非沙，天作涟漪水作霞。不畏江寒频濯足，中流羡杀白莲花。清江白石厌相看，葭菼风多已早寒。吹起涟漪身湿尽，不如滩上鹭鹚乾。无穷芳草是蘼芜，绿到天边不见夫。不是多情频化石，人归那识故人姝。牵路林中一线长，萦纡不断似回肠。并刀欲剪千千尺，不使征夫到瘴乡。飞来古寺是耶非，何处归猿向此归。长啸至今烟雾隔，无情亦为一沾衣。南国多情易别离，登高临水总相思。凄清越女吹芦管，绝似巴童唱竹枝。鹰吟松上起惊飙，蝉咽泉间似暮潮。萧瑟不须摇落候，悲秋有客是南朝。波涛鼓舞乱峰回，出峡还愁入峡来。百十长篙争一石，香炉撑破断厓开。不愁舟碎瞿唐石，爱触中流滟滪来。象马丛中穿一发，篙篙相接斗惊雷。排空乱石阵图多，铁壁银山一折过。南越北门天设险，万人城在要人和。削竹千枝作缆枝，枝长枝短似游丝。年年百丈无穷路，牵断肝肠人不知。水作青罗带百围，镜光晴浣白云肥。帆过未易秋痕合，雾縠风吹似卷衣。何年剪碎万芙蓉，莲叶莲枝总作峰。壁断时时阙一峡，参差青嶂夹天重。烟霭苍苍暮几重，山云低接水云浓。乱峰回合成天井，片月无因出万松。山围明镜易成圆，四壁松杉黯似烟。花缺依稀知峡口，片帆斜出断厓边。一峰不作一峰看，青翠瑶篸十万竿。多半髻螺盘叠叠，白云膏沐湿秋寒。香炉峡口女英雄，巫峡风流事不同。古庙千章唐代木，舟人再拜祝长风。峰峰横作锦屏长，瀑水纷纷断石梁。烟雨峡门开复阖，绝愁无路入英阳。篙子弯弯尽似弓，朝来撑破几莲蓬。玲珑石壁多虫蛀，一缕云穿藕孔中。篙篙如箭复如弓，苦水何当又苦风。绝似射潮罗刹浦，素车白马与争雄。三朝愁杀打头风，吹起帆樯似转蓬。苦与崩厓作勍敌，灵胡赑屃作篙工。舟缘铁壁几回环，蜗角相争卷石间。已苦笼头横浅濑，还愁鳖背隐深湾。一滩一尺上惊雷，力尽波涛杀不回。下水人歌上水哭，风声哀杂水声哀。夹岸交加百丈多，九夫如哭一如歌。杀声凄惨因风水，惊起沙禽拂面过。崖光石滑总篙痕，撑起熊罴百丈蹲。斗大龙蛇题不得，墨濡头发向天门。弹子谁穿石壁来，篙篙空洞触轻雷。频从花底惊猿狖，接臂相将绝巘回。北风吹船船上天，九夫蒲伏一夫牵。梢公出没白头浪，处处叫滩声可怜。峡尽清江曲曲开，白沙深映碧潆洄。秋光流出如明月，一片空青天外来。湾环又苦大横矶，石势争随水倒飞。峡短滩长撑不上，眠篙不道女郎非。英州有石尽玲珑，细作峰峦尺寸中。石市买来多石丈，米颠怀里总华嵩。石似青天天不如，青青应是补天馀。灵娲不采英州石，五色空劳炼太虚。牵舟不上几逡巡，岩势争飞欲压人。齿角峰高相抵触，苦将韶石斗嶙峋。何人咆哮擘龙门，荡踏千厓似有痕。韶石可怜非斧凿，天然生得一峰尊。春草山山绿满头，朝烟暮雨作兰油。土膏肥沃全无石，不作畲田负水流。株株榄树分公姥，双植山头号木威。公解生花姥结子，君看榄树好思归。石分公母年年在，潮有雌雄日日来。自是无情少离别，行人泪洒望夫台。峰顶人家尽土围，牛多一半夕阳归。多烧英石教田暖，山骨朝朝斲翠微。露湿茶人两鬓寒，捻花红插更山丹。山呈髻子无穷样，随意芙蓉一尺盘。插竹滩心不聚鱼，天寒鱼少水光虚。虾䱉亦要盐相换，人是无盐二十馀。秋深碧草尚如丝，薄有霜华木叶知。开尽雁来红几日，炎天未是雁来时。丹厓翠谷锦围空，草树无花也觉红。春色尽归秋色里，不曾霜醉一青枫。山鹧相招暮不回，南峰空应北峰来。争衔木叶因霜露，苦待朝阳锦翼开。虎眼如灯绿射人，初疑腐叶作青燐。腥风吹过拳毛发，系艇深深向白蘋。虚无萤火似人过，一夜鱼惊出绿莎。白板无声江寂寂，催寒但苦草虫多。一夕征夫两鬓秋，未过重九已轻裘。炎方且喜无霜雪，不使青山得白头。鹧鸪啼杀未还家，烟雨泷东失钓槎。韶石苍苍三十六，知君何处吊重华。两到韶阳不踰关，梅花怕向岭头攀。艰难得作南枝鸟，白首炎洲比翼还。
秋日自广至韶江行有作·其一
作者：屈大均
朝代：清
体裁：七言绝句

芦荻将花雁未来，早秥初熟鸭船催。玄黄膏满三秋蟹，迎送咸潮向酒杯。
秋日自广至韶江行有作·其七
作者：屈大均
朝代：清
体裁：七言绝句

粼粼非石亦非沙，天作涟漪水作霞。不畏江寒频濯足，中流羡杀白莲花。
秋日自广至韶江行有作·其三
作者：屈大均
朝代：清
体裁：七言绝句

无端龙气起潖洲，捲去人家江上楼。幸未潮田败禾稼，秋分白露二秥收。
秋日自广至韶江行有作·其三十
作者：屈大均
朝代：清
体裁：七言绝句

夹岸交加百丈多，九夫如哭一如歌。杀声凄惨因风水，惊起沙禽拂面过。
秋日自广至韶江行有作·其三十一
作者：屈大均
朝代：清
体裁：七言绝句

崖光石滑总篙痕，撑起熊罴百丈蹲。斗大龙蛇题不得，墨濡头发向天门。
秋日自广至韶江行有作·其三十七
作者：屈大均
朝代：清
体裁：七言绝句

石似青天天不如，青青应是补天馀。灵娲不采英州石，五色空劳炼太虚。
秋日自广至韶江行有作·其三十三
作者：屈大均
朝代：清
体裁：七言绝句

北风吹船船上天，九夫蒲伏一夫牵。梢公出没白头浪，处处叫滩声可怜。
秋日自广至韶江行有作·其三十九
作者：屈大均
朝代：清
体裁：七言绝句

何人咆哮擘龙门，荡踏千厓似有痕。韶石可怜非斧凿，天然生得一峰尊。
秋日自广至韶江行有作·其三十二
作者：屈大均
朝代：清
体裁：七言绝句

弹子谁穿石壁来，篙篙空洞触轻雷。频从花底惊猿狖，接臂相将绝巘回。
秋日自广至韶江行有作·其三十五
作者：屈大均
朝代：清
体裁：七言绝句

湾环又苦大横矶，石势争随水倒飞。峡短滩长撑不上，眠篙不道女郎非。
秋日自广至韶江行有作·其三十八
作者：屈大均
朝代：清
体裁：七言绝句

牵舟不上几逡巡，岩势争飞欲压人。齿角峰高相抵触，苦将韶石斗嶙峋。
秋日自广至韶江行有作·其三十六
作者：屈大均
朝代：清
体裁：七言绝句

英州有石尽玲珑，细作峰峦尺寸中。石市买来多石丈，米颠怀里总华嵩。
秋日自广至韶江行有作·其三十四
作者：屈大均
朝代：清
体裁：七言绝句

峡尽清江曲曲开，白沙深映碧潆洄。秋光流出如明月，一片空青天外来。
秋日自广至韶江行有作·其九
作者：屈大均
朝代：清
体裁：七言绝句

无穷芳草是蘼芜，绿到天边不见夫。不是多情频化石，人归那识故人姝。
秋日自广至韶江行有作·其二
作者：屈大均
朝代：清
体裁：七言绝句

禾未垂头正晾花，秋成望断海心沙。吾田远在茭塘曲，九日租船可到家。
秋日自广至韶江行有作·其二十
作者：屈大均
朝代：清
体裁：七言绝句

烟霭苍苍暮几重，山云低接水云浓。乱峰回合成天井，片月无因出万松。
秋日自广至韶江行有作·其二十一
作者：屈大均
朝代：清
体裁：七言绝句

山围明镜易成圆，四壁松杉黯似烟。花缺依稀知峡口，片帆斜出断厓边。
秋日自广至韶江行有作·其二十七
作者：屈大均
朝代：清
体裁：七言绝句

三朝愁杀打头风，吹起帆樯似转蓬。苦与崩厓作勍敌，灵胡赑屃作篙工。
秋日自广至韶江行有作·其二十三
作者：屈大均
朝代：清
体裁：七言绝句

香炉峡口女英雄，巫峡风流事不同。古庙千章唐代木，舟人再拜祝长风。
秋日自广至韶江行有作·其二十九
作者：屈大均
朝代：清
体裁：七言绝句

一滩一尺上惊雷，力尽波涛杀不回。下水人歌上水哭，风声哀杂水声哀。
秋日自广至韶江行有作·其二十二
作者：屈大均
朝代：清
体裁：七言绝句

一峰不作一峰看，青翠瑶篸十万竿。多半髻螺盘叠叠，白云膏沐湿秋寒。
秋日自广至韶江行有作·其二十五
作者：屈大均
朝代：清
体裁：七言绝句

篙子弯弯尽似弓，朝来撑破几莲蓬。玲珑石壁多虫蛀，一缕云穿藕孔中。
秋日自广至韶江行有作·其二十八
作者：屈大均
朝代：清
体裁：七言绝句

舟缘铁壁几回环，蜗角相争卷石间。已苦笼头横浅濑，还愁鳖背隐深湾。
秋日自广至韶江行有作·其二十六
作者：屈大均
朝代：清
体裁：七言绝句

篙篙如箭复如弓，苦水何当又苦风。绝似射潮罗刹浦，素车白马与争雄。
秋日自广至韶江行有作·其二十四
作者：屈大均
朝代：清
体裁：七言绝句

峰峰横作锦屏长，瀑水纷纷断石梁。烟雨峡门开复阖，绝愁无路入英阳。
秋日自广至韶江行有作·其五
作者：屈大均
朝代：清
体裁：七言绝句

多载香粳要换鱼，鱼多只恨绿尊虚。西江疍女多相识，白首扁舟似老渔。
秋日自广至韶江行有作·其五十
作者：屈大均
朝代：清
体裁：七言绝句

虚无萤火似人过，一夜鱼惊出绿莎。白板无声江寂寂，催寒但苦草虫多。
秋日自广至韶江行有作·其五十一
作者：屈大均
朝代：清
体裁：七言绝句

一夕征夫两鬓秋，未过重九已轻裘。炎方且喜无霜雪，不使青山得白头。
秋日自广至韶江行有作·其五十三
作者：屈大均
朝代：清
体裁：七言绝句

两到韶阳不踰关，梅花怕向岭头攀。艰难得作南枝鸟，白首炎洲比翼还。
秋日自广至韶江行有作·其五十二
作者：屈大均
朝代：清
体裁：七言绝句

鹧鸪啼杀未还家，烟雨泷东失钓槎。韶石苍苍三十六，知君何处吊重华。
秋日自广至韶江行有作·其八
作者：屈大均
朝代：清
体裁：七言绝句

清江白石厌相看，葭菼风多已早寒。吹起涟漪身湿尽，不如滩上鹭鹚乾。
秋日自广至韶江行有作·其六
作者：屈大均
朝代：清
体裁：七言绝句

家家榕树小塘西，雨过施罛妇子齐。素足不须怜浣女，天生莲藕在淤泥。
秋日自广至韶江行有作·其十
作者：屈大均
朝代：清
体裁：七言绝句

牵路林中一线长，萦纡不断似回肠。并刀欲剪千千尺，不使征夫到瘴乡。
秋日自广至韶江行有作·其十一
作者：屈大均
朝代：清
体裁：七言绝句

飞来古寺是耶非，何处归猿向此归。长啸至今烟雾隔，无情亦为一沾衣。
秋日自广至韶江行有作·其十七
作者：屈大均
朝代：清
体裁：七言绝句

削竹千枝作缆枝，枝长枝短似游丝。年年百丈无穷路，牵断肝肠人不知。
秋日自广至韶江行有作·其十三
作者：屈大均
朝代：清
体裁：七言绝句

鹰吟松上起惊飙，蝉咽泉间似暮潮。萧瑟不须摇落候，悲秋有客是南朝。
秋日自广至韶江行有作·其十九
作者：屈大均
朝代：清
体裁：七言绝句

何年剪碎万芙蓉，莲叶莲枝总作峰。壁断时时阙一峡，参差青嶂夹天重。
秋日自广至韶江行有作·其十二
作者：屈大均
朝代：清
体裁：七言绝句

南国多情易别离，登高临水总相思。凄清越女吹芦管，绝似巴童唱竹枝。
秋日自广至韶江行有作·其十五
作者：屈大均
朝代：清
体裁：七言绝句

不愁舟碎瞿唐石，爱触中流滟滪来。象马丛中穿一发，篙篙相接斗惊雷。
秋日自广至韶江行有作·其十八
作者：屈大均
朝代：清
体裁：七言绝句

水作青罗带百围，镜光晴浣白云肥。帆过未易秋痕合，雾縠风吹似卷衣。
秋日自广至韶江行有作·其十六
作者：屈大均
朝代：清
体裁：七言绝句

排空乱石阵图多，铁壁银山一折过。南越北门天设险，万人城在要人和。
秋日自广至韶江行有作·其十四
作者：屈大均
朝代：清
体裁：七言绝句

波涛鼓舞乱峰回，出峡还愁入峡来。百十长篙争一石，香炉撑破断厓开。
秋日自广至韶江行有作·其四
作者：屈大均
朝代：清
体裁：七言绝句

不向池塘把钓竿，白头人作老渔看。秋江岁岁同凫雁，随意芦花宿暮寒。
秋日自广至韶江行有作·其四十
作者：屈大均
朝代：清
体裁：七言绝句

春草山山绿满头，朝烟暮雨作兰油。土膏肥沃全无石，不作畲田负水流。
秋日自广至韶江行有作·其四十一
作者：屈大均
朝代：清
体裁：七言绝句

株株榄树分公姥，双植山头号木威。公解生花姥结子，君看榄树好思归。
秋日自广至韶江行有作·其四十七
作者：屈大均
朝代：清
体裁：七言绝句

丹厓翠谷锦围空，草树无花也觉红。春色尽归秋色里，不曾霜醉一青枫。
秋日自广至韶江行有作·其四十三
作者：屈大均
朝代：清
体裁：七言绝句

峰顶人家尽土围，牛多一半夕阳归。多烧英石教田暖，山骨朝朝斲翠微。
秋日自广至韶江行有作·其四十九
作者：屈大均
朝代：清
体裁：七言绝句

虎眼如灯绿射人，初疑腐叶作青燐。腥风吹过拳毛发，系艇深深向白蘋。
秋日自广至韶江行有作·其四十二
作者：屈大均
朝代：清
体裁：七言绝句

石分公母年年在，潮有雌雄日日来。自是无情少离别，行人泪洒望夫台。
秋日自广至韶江行有作·其四十五
作者：屈大均
朝代：清
体裁：七言绝句

插竹滩心不聚鱼，天寒鱼少水光虚。虾䱉亦要盐相换，人是无盐二十馀。
秋日自广至韶江行有作·其四十八
作者：屈大均
朝代：清
体裁：七言绝句

山鹧相招暮不回，南峰空应北峰来。争衔木叶因霜露，苦待朝阳锦翼开。
秋日自广至韶江行有作·其四十六
作者：屈大均
朝代：清
体裁：七言绝句

秋深碧草尚如丝，薄有霜华木叶知。开尽雁来红几日，炎天未是雁来时。
秋日自广至韶江行有作·其四十四
作者：屈大均
朝代：清
体裁：七言绝句

露湿茶人两鬓寒，捻花红插更山丹。山呈髻子无穷样，随意芙蓉一尺盘。
秋日閒居之作
作者：屈大均
朝代：清

抱疾在人外，闺帏每昼居。花嫌娇女摘，叶喜美人书。秋尽霜无信，晴多雾有馀。小经儿懒读，孩笑满蓬庐。半亩蓬蒿满，栖閒日以贫。白头含菽母，黄发弄雏人。趁暖梅先发，宜寒菊未新。槿花能爱老，树树作深春。绕膝皆黄口，婴儿复老莱。衣冠时共戏，书卷每争开。道向静中见，愁从空外来。无多忠养日，白发莫相催。佚我无如老，休嗟白发新。身从闻道健，家以著书贫。画外知三圣，琴中见一人。苦心黄菊蕊，开落待芳春。夹岸惟苍翠，诸峰望不分。光寒犹带雨，气湿未成云。蜃蛤乘秋水，牛羊下夕曛。姬人共花语，双影月纷纷。交游能渐绝，稳卧越江边。天与承欢日，人高养拙年。酒令秋气爽，花使暮颜妍。纤啬无筋力，难希货殖贤。咫尺先公墓，西山影到门。龙鳞双树少，马鬣一峰尊。雨露愁寒食，莙蒿怆故园。无田惟薄祭，鱼菽复何言。代食文章在，妻孥未耦耕。彫胡慈母膳，瓠叶庶人羹。野月榕间起，山烟竹外横。飞声寄鸾鹤，长啸是平生。素业先人少，生涯亦苦辛。无心成本富，有道在长贫。古几韩家母，疏巾汉室人。自怜矜节甚，垂老更霜筠。衣苦多罾布，孤霜始作时。渐寒蝉饮少，将暮鹤归迟。潮满迷沙口，风长断钓丝。年年螃蟹月，笭箵一渔师。
秋日閒居之作·其一
作者：屈大均
朝代：清
体裁：五言律诗

抱疾在人外，闺帏每昼居。花嫌娇女摘，叶喜美人书。秋尽霜无信，晴多雾有馀。小经儿懒读，孩笑满蓬庐。
秋日閒居之作·其七
作者：屈大均
朝代：清
体裁：五言律诗

咫尺先公墓，西山影到门。龙鳞双树少，马鬣一峰尊。雨露愁寒食，莙蒿怆故园。无田惟薄祭，鱼菽复何言。
秋日閒居之作·其三
作者：屈大均
朝代：清
体裁：五言律诗

绕膝皆黄口，婴儿复老莱。衣冠时共戏，书卷每争开。道向静中见，愁从空外来。无多忠养日，白发莫相催。
秋日閒居之作·其九
作者：屈大均
朝代：清
体裁：五言律诗

素业先人少，生涯亦苦辛。无心成本富，有道在长贫。古几韩家母，疏巾汉室人。自怜矜节甚，垂老更霜筠。
秋日閒居之作·其二
作者：屈大均
朝代：清
体裁：五言律诗

半亩蓬蒿满，栖閒日以贫。白头含菽母，黄发弄雏人。趁暖梅先发，宜寒菊未新。槿花能爱老，树树作深春。
秋日閒居之作·其五
作者：屈大均
朝代：清
体裁：五言律诗

夹岸惟苍翠，诸峰望不分。光寒犹带雨，气湿未成云。蜃蛤乘秋水，牛羊下夕曛。姬人共花语，双影月纷纷。
秋日閒居之作·其八
作者：屈大均
朝代：清
体裁：五言律诗

代食文章在，妻孥未耦耕。彫胡慈母膳，瓠叶庶人羹。野月榕间起，山烟竹外横。飞声寄鸾鹤，长啸是平生。
秋日閒居之作·其六
作者：屈大均
朝代：清
体裁：五言律诗

交游能渐绝，稳卧越江边。天与承欢日，人高养拙年。酒令秋气爽，花使暮颜妍。纤啬无筋力，难希货殖贤。
秋日閒居之作·其十
作者：屈大均
朝代：清
体裁：五言律诗

衣苦多罾布，孤霜始作时。渐寒蝉饮少，将暮鹤归迟。潮满迷沙口，风长断钓丝。年年螃蟹月，笭箵一渔师。
秋日閒居之作·其四
作者：屈大均
朝代：清
体裁：五言律诗

佚我无如老，休嗟白发新。身从闻道健，家以著书贫。画外知三圣，琴中见一人。苦心黄菊蕊，开落待芳春。
秋日集汪氏寓斋同用支字
作者：屈大均
朝代：清
体裁：五言律诗

凉随数点雨，蕉叶未全知。暑退无多客，秋来莫少期。月争宫饼大，花让玉杯迟。可惜当炎夏，无缘赌荔枝。
秋水
作者：屈大均
朝代：清
体裁：五言绝句

秋水何青青，菖蒲花可采。不忍浣罗襦，美人泪痕在。
秋海棠
作者：屈大均
朝代：清
体裁：五言律诗

何年人泪化，朵朵向秋开。叶已无情去，花犹有恨来。多啼愁露湿，欲笑喜风催。影与闺人似，依依在绿苔。
秋蝉
作者：屈大均
朝代：清
体裁：五言律诗

梧桐一两叶，犹有暮蝉栖。未忍辞风露，清泠只此溪。声将泉水咽，影向月明低。一片碧空外，行云更不西。
秋郊燕集作
作者：屈大均
朝代：清
体裁：五言律诗

披发空行乞，凄凉去国身。龙蛇无四海，日月在孤臣。泪洒秋江满，愁随白草新。相逢聊取醉，莫作别离人。
秋雨
作者：屈大均
朝代：清
体裁：七言律诗

潇潇半在梦魂中，爽气吹来不待风。摇落未应悲澧浦，萧条且喜到梧宫。香开夜合花争白，色乱朝霞叶欲红。湿尽葛衣凉欲透，一尊须向画栏东。
种竹
作者：屈大均
朝代：清
体裁：七言绝句

春时即是竹秋时，雨过鞭行更不迟。种向西南成笋易，求鱼待取最柔枝。
种葱
作者：屈大均
朝代：清
体裁：五言律诗

欲供春脍用，当腊种葱多。地冻坚冰始，泥乾小雪过。食兼沙韭好，斋奈露葵何。寸寸慈亲意，盘中杂莳萝。
种蕉
作者：屈大均
朝代：清
体裁：五言绝句

爱听疏雨滴，窗外作蕉林。静久无魂梦，秋来彻夜吟。
秣陵
作者：屈大均
朝代：清
体裁：五言律诗

牛首开天阙，龙冈抱帝宫。六朝春草里，万井落花中。访旧乌衣少，听歌《玉树》空。如何亡国恨，尽在大江东。
秣陵
作者：屈大均
朝代：清

牛首开天阙，龙岗抱帝宫。六朝春草里，万井落花中。访旧乌衣少，听歌玉树空。如何亡国恨，尽在大江东！
秣陵张氏园看黄牡丹
作者：屈大均
朝代：清
体裁：五言律诗

花亦有黄裳，移从上苑旁。枝枝新御气，叶叶旧天香。露滴成金液，风吹到玉觞。不须誇异种，此土本中央。
秣陵感怀
作者：屈大均
朝代：清

芝华采采未疗饥，南国飘零事事非。烟雨又将春色去，林泉那得白云归。萧疏素发惭金镜，寂寞青溪吊玉衣。贫贱每忧知己厌，踟蹰人外对斜晖。江风吹雨散阴寒，多少莺花不忍看。地有三渠知太液，天留双阙作长安。黄羊处处衔桃叶，白鹭朝朝傍竹竿。欲住秦淮偏未得，高堂千里念游盘。
秣陵感怀·其一
作者：屈大均
朝代：清
体裁：七言律诗

芝华采采未疗饥，南国飘零事事非。烟雨又将春色去，林泉那得白云归。萧疏素发惭金镜，寂寞青溪吊玉衣。贫贱每忧知己厌，踟蹰人外对斜晖。
秣陵感怀·其二
作者：屈大均
朝代：清
体裁：七言律诗

江风吹雨散阴寒，多少莺花不忍看。地有三渠知太液，天留双阙作长安。黄羊处处衔桃叶，白鹭朝朝傍竹竿。欲住秦淮偏未得，高堂千里念游盘。
秣陵春日集蔡氏园亭分赋
作者：屈大均
朝代：清
体裁：五言律诗

兄弟鸳鸯好，回翔在紫虚。清和三日后，文采六朝馀。柳拂先公席，花迎长者车。门前溪一曲，谁忆武昌鱼。
秣陵春望有作
作者：屈大均
朝代：清

玉溆金塘雨过时，家家杨柳映茅茨。溪行忽与人烟远，一树梅花独自知。江南无路草萋萋，欲送王孙烟雨迷。几度兰舟行不得，鹧鸪偏向夕阳啼。草长陈宫日已非，春魂化燕欲何归。分明记得秦淮上，一路梅花照翠微。松竹阴寒欲雨天，南朝古寺暮钟连。山僧不记谁家腊，依旧楼台甲子年。歌舞销沉一夜风，繁华自古送英雄。可怜七曲江南弄，都入胡笳惨淡中。棠梨花落子规啼，望断荆门烟雨迷。一叶渔舟君可渡，晴云犹在洞庭西。日斜湖上听歌还，落尽夭桃惨客颜。回首白门杨柳外，春风一半在寒山。登台休更怆寒烟，岂有山河与赫连。闻道燕支黄叶早，行人归及未秋天。燕子新笺唱未终，君臣一笑失江东。风吹苑柳花无数，飞向天山与雪同。留得江山一片秋，可怜失国尽风流。凄凉更有金川事，烟草兼含六代愁。日落中原虎豹骄，乾坤无力捍南朝。谁教一代衣冠尽，白骨青苔镇寂寥。香车白马簇城隅，烟雨春光乍有无。多少酒旗歌板处，游人偏向莫愁湖。烟雨春光澹欲无，年年愁满莫愁湖。清明莫向江南过，芳草萋萋是故都。榆柳青青万井烟，游人隔袖揖金鞭。桃花不解王孙恨，开遍燕姬酒肆边。江左衣冠久已倾，看花谁问凤凰城。年年此地逢寒食，歌罢龙蛇泪满缨。凄凉今古一荒丘，欲问沧桑水自流。归去东樵高卧好，青山犹为野人留。
秣陵春望有作·其一
作者：屈大均
朝代：清
体裁：七言绝句

玉溆金塘雨过时，家家杨柳映茅茨。溪行忽与人烟远，一树梅花独自知。
秣陵春望有作·其七
作者：屈大均
朝代：清
体裁：七言绝句

日斜湖上听歌还，落尽夭桃惨客颜。回首白门杨柳外，春风一半在寒山。
秣陵春望有作·其三
作者：屈大均
朝代：清
体裁：七言绝句

草长陈宫日已非，春魂化燕欲何归。分明记得秦淮上，一路梅花照翠微。
秣陵春望有作·其九
作者：屈大均
朝代：清
体裁：七言绝句

燕子新笺唱未终，君臣一笑失江东。风吹苑柳花无数，飞向天山与雪同。
秣陵春望有作·其二
作者：屈大均
朝代：清
体裁：七言绝句

江南无路草萋萋，欲送王孙烟雨迷。几度兰舟行不得，鹧鸪偏向夕阳啼。
秣陵春望有作·其五
作者：屈大均
朝代：清
体裁：七言绝句

歌舞销沉一夜风，繁华自古送英雄。可怜七曲江南弄，都入胡笳惨淡中。
秣陵春望有作·其八
作者：屈大均
朝代：清
体裁：七言绝句

登台休更怆寒烟，岂有山河与赫连。闻道燕支黄叶早，行人归及未秋天。
秣陵春望有作·其六
作者：屈大均
朝代：清
体裁：七言绝句

棠梨花落子规啼，望断荆门烟雨迷。一叶渔舟君可渡，晴云犹在洞庭西。
秣陵春望有作·其十
作者：屈大均
朝代：清
体裁：七言绝句

留得江山一片秋，可怜失国尽风流。凄凉更有金川事，烟草兼含六代愁。
秣陵春望有作·其十一
作者：屈大均
朝代：清
体裁：七言绝句

日落中原虎豹骄，乾坤无力捍南朝。谁教一代衣冠尽，白骨青苔镇寂寥。
秣陵春望有作·其十三
作者：屈大均
朝代：清
体裁：七言绝句

烟雨春光澹欲无，年年愁满莫愁湖。清明莫向江南过，芳草萋萋是故都。
秣陵春望有作·其十二
作者：屈大均
朝代：清
体裁：七言绝句

香车白马簇城隅，烟雨春光乍有无。多少酒旗歌板处，游人偏向莫愁湖。
秣陵春望有作·其十五
作者：屈大均
朝代：清
体裁：七言绝句

江左衣冠久已倾，看花谁问凤凰城。年年此地逢寒食，歌罢龙蛇泪满缨。
秣陵春望有作·其十六
作者：屈大均
朝代：清
体裁：七言绝句

凄凉今古一荒丘，欲问沧桑水自流。归去东樵高卧好，青山犹为野人留。
秣陵春望有作·其十四
作者：屈大均
朝代：清
体裁：七言绝句

榆柳青青万井烟，游人隔袖揖金鞭。桃花不解王孙恨，开遍燕姬酒肆边。
秣陵春望有作·其四
作者：屈大均
朝代：清
体裁：七言绝句

松竹阴寒欲雨天，南朝古寺暮钟连。山僧不记谁家腊，依旧楼台甲子年。
秦倡引
作者：屈大均
朝代：清
体裁：五言绝句

琴折屠高起，离鸾曲未终。美人何旖旎，肠断阿房宫。
秦楼曲
作者：屈大均
朝代：清

吾命丰隆去，乘云求宓妃。凤凰媒既拙，精卫魄何归。偃蹇瑶台月，飘飖雒浦衣。高辛先我合，捐佩意多违。女娲沉锦石，弄玉失清箫。冷落鸳鸯殿，飘零乌鹊桥。驰情河鼓夕，濯发洧盘朝。及此荣华在，佳期望二姚。
秦楼曲·其一
作者：屈大均
朝代：清
体裁：五言律诗

吾命丰隆去，乘云求宓妃。凤凰媒既拙，精卫魄何归。偃蹇瑶台月，飘飖雒浦衣。高辛先我合，捐佩意多违。
秦楼曲·其二
作者：屈大均
朝代：清
体裁：五言律诗

女娲沉锦石，弄玉失清箫。冷落鸳鸯殿，飘零乌鹊桥。驰情河鼓夕，濯发洧盘朝。及此荣华在，佳期望二姚。
秦淮曲中词
作者：屈大均
朝代：清

沙喜何如沙嫩清，日将纨扇写黄庭。东华园里閒飞鞚，身似穿花紫燕轻。青溪一曲接秦淮，旧院楼台满水涯。妓女湘兰称第一，怜才绝不似裙钗。傅寿清歌绝可怜，活泉真岕善烹煎。茶经写出人争购，字比曹娥态更妍。顾节风流复尹春，时时作伎若天人。腰肢直与台城柳，舞杀东风不动尘。范润聪明范珏同，两家书画并精工。犹言博览输王凤，粉腻全沾万卷中。寇媚潘髯大社开，纷纷诗画客争来。班如堂里多评藻，温丽人称似玉台。豪侠人称脱四娘，挥金不向少年场。一生珠翠交贫士，赢得西邻笑淡妆。杨婉工诗及草书，茅君相挟上匡庐。侍儿插柳时时忆，温润潘郎玉不如。风流文藻有湘君，兰竹枝枝墨气芬。能说五经谁得似，指挥谈麈绕罗裙。曲中当日最繁华，春到青溪处处花。游冶竞遮苏小路，辞章多在薛涛家。
秦淮曲中词·其一
作者：屈大均
朝代：清
体裁：七言绝句

沙喜何如沙嫩清，日将纨扇写黄庭。东华园里閒飞鞚，身似穿花紫燕轻。
秦淮曲中词·其七
作者：屈大均
朝代：清
体裁：七言绝句

豪侠人称脱四娘，挥金不向少年场。一生珠翠交贫士，赢得西邻笑淡妆。
秦淮曲中词·其三
作者：屈大均
朝代：清
体裁：七言绝句

傅寿清歌绝可怜，活泉真岕善烹煎。茶经写出人争购，字比曹娥态更妍。
秦淮曲中词·其九
作者：屈大均
朝代：清
体裁：七言绝句

风流文藻有湘君，兰竹枝枝墨气芬。能说五经谁得似，指挥谈麈绕罗裙。
秦淮曲中词·其二
作者：屈大均
朝代：清
体裁：七言绝句

青溪一曲接秦淮，旧院楼台满水涯。妓女湘兰称第一，怜才绝不似裙钗。
秦淮曲中词·其五
作者：屈大均
朝代：清
体裁：七言绝句

范润聪明范珏同，两家书画并精工。犹言博览输王凤，粉腻全沾万卷中。
秦淮曲中词·其八
作者：屈大均
朝代：清
体裁：七言绝句

杨婉工诗及草书，茅君相挟上匡庐。侍儿插柳时时忆，温润潘郎玉不如。
秦淮曲中词·其六
作者：屈大均
朝代：清
体裁：七言绝句

寇媚潘髯大社开，纷纷诗画客争来。班如堂里多评藻，温丽人称似玉台。
秦淮曲中词·其十
作者：屈大均
朝代：清
体裁：七言绝句

曲中当日最繁华，春到青溪处处花。游冶竞遮苏小路，辞章多在薛涛家。
秦淮曲中词·其四
作者：屈大均
朝代：清
体裁：七言绝句

顾节风流复尹春，时时作伎若天人。腰肢直与台城柳，舞杀东风不动尘。
秦淮观水涨作
作者：屈大均
朝代：清
体裁：五言律诗

春尽流方满，微茫接凤台。黄因山雨发，青是海潮来。野泪犹洋溢，天河未草莱。年年凫雁意，太液望重开。
秭归
作者：屈大均
朝代：清
体裁：五言律诗

秭归文藻地，佳丽复蛾眉。终古香溪月，光含神女姿。江山空翠外，云雨泬寥时。兰芷香无极，行人不自持。
移家返沙亭有作
作者：屈大均
朝代：清
体裁：五言律诗

浮云亦有庐，归与老农居。半亩林塘外，三春风雨馀。将乘无事日，更读古人书。咫尺先公墓，松间且荷锄。
移家返沙亭赋赠家泰士兄
作者：屈大均
朝代：清

亲年若流水，喜惧两交心。身许须他日，家移且旧林。君能衣彩笔，我亦食瑶琴。一自为高节，穷秋共至今。二月沙亭好，家家有蜀茶。閒持一尊酒，遍赏四邻花。哀怨伤天性，沉酣答岁华。贤兄见春草，丽句辄相誇。
移家返沙亭赋赠家泰士兄·其一
作者：屈大均
朝代：清
体裁：五言律诗

亲年若流水，喜惧两交心。身许须他日，家移且旧林。君能衣彩笔，我亦食瑶琴。一自为高节，穷秋共至今。
移家返沙亭赋赠家泰士兄·其二
作者：屈大均
朝代：清
体裁：五言律诗

二月沙亭好，家家有蜀茶。閒持一尊酒，遍赏四邻花。哀怨伤天性，沉酣答岁华。贤兄见春草，丽句辄相誇。
稚子
作者：屈大均
朝代：清
体裁：五言绝句

丫角半垂丝，蛮花大于髻。双行桃树间，婀娜才五岁。
稚子
作者：屈大均
朝代：清
体裁：七言律诗

身并琴床渐欲高，摩挲髻子爱蒲桃。花篮香满鲜龙眼，绣袄寒生小凤毛。大帻只须逢帝子，多金何必与儿曹。葩经上口关雎熟，客至凭渠劝浊醪。
穫稻
作者：屈大均
朝代：清

今岁愁咸早，秋分害早黏。无多遗穗在，妇子亦腰镰。花时愁作飓，幸及肃霜成。留秆长三尺，烧盐作水晶。千钱租鸭步，争向女官沙。食罢三秋粒，禾生又海涯。沙田无晚稻，霜降已全收。衔穗多膏蟹，泥中拾满篝。
穫稻·其一
作者：屈大均
朝代：清
体裁：五言绝句

今岁愁咸早，秋分害早黏。无多遗穗在，妇子亦腰镰。
穫稻·其三
作者：屈大均
朝代：清
体裁：五言绝句

千钱租鸭步，争向女官沙。食罢三秋粒，禾生又海涯。
穫稻·其二
作者：屈大均
朝代：清
体裁：五言绝句

花时愁作飓，幸及肃霜成。留秆长三尺，烧盐作水晶。
穫稻·其四
作者：屈大均
朝代：清
体裁：五言绝句

沙田无晚稻，霜降已全收。衔穗多膏蟹，泥中拾满篝。
空山
作者：屈大均
朝代：清
体裁：五言律诗

空山愁独往，无计避残春。游鹿非吾上，啼鹃是故人。花过三月市，草失六朝茵。山鬼多离思，芳馨只自珍。
空翠
作者：屈大均
朝代：清
体裁：五言律诗

乍染芙蓉湿，苍苍不是烟。有无秋色外，明灭暮岚边。影人眉间黛，光生镜里天。天边数鸿雁，飞处有馀妍。
窈窕曲
作者：屈大均
朝代：清

窈窕房栊里，鸣琴和好仇。芙蓉生木末，亦得照清流。煌煌芙蕖花，绿叶扶金房。承君爱颜色，努力拒秋霜。
窈窕曲·其一
作者：屈大均
朝代：清
体裁：五言绝句

窈窕房栊里，鸣琴和好仇。芙蓉生木末，亦得照清流。
窈窕曲·其二
作者：屈大均
朝代：清
体裁：五言绝句

煌煌芙蕖花，绿叶扶金房。承君爱颜色，努力拒秋霜。
立夏前二日留春
作者：屈大均
朝代：清

未见春光尽，依依在暮烟。忍教花雨送，愁使柳风牵。一日犹青帝，三朝即绛天。流莺无限语，相约在明年。清和明日是，未忍别残春。相送如南浦，相依似故人。花光重泪湿，柳色更愁新。催得含桃熟，莺声亦苦辛。
立夏前二日留春·其一
作者：屈大均
朝代：清
体裁：五言律诗

未见春光尽，依依在暮烟。忍教花雨送，愁使柳风牵。一日犹青帝，三朝即绛天。流莺无限语，相约在明年。
立夏前二日留春·其二
作者：屈大均
朝代：清
体裁：五言律诗

清和明日是，未忍别残春。相送如南浦，相依似故人。花光重泪湿，柳色更愁新。催得含桃熟，莺声亦苦辛。
立春作
作者：屈大均
朝代：清

暖逐立春来，梅花一夜催。气犹晴雪在，声已早莺开。竞掷金钱去，争持宝胜回。水仙吴下至，更买供香台。士女春牛会，欢娱满越台。家家人胜节，一一小年杯。生菜青丝出，陈醪白玉开。食盘邻曲馈，香杂綵花来。春饼兼黄白，团年粉果香。眉怜双女月，发恨一人霜。花事从今始，年光正未央。莫教河畔草，又逐客愁长。处处喧衔鼓，催年是此声。花灯初有市，鸡鞠未当城。已喜三冬暖，尤宜一日晴。春盘多菜品，老圃甚娱情。已得周花甲，应能驻大年。朱颜犹四十，白发未三千。曲逆长贫后，扶风益壮前。春来方一日，已觉客愁捐。冉冉流光去，心孤老大前。王家非我腊，天祐是臣年。梦失双蝴蝶，愁归一杜鹃。春来须努力，饮酒逐花眠。旧国宁无腊，贫家亦有春。书残王正月，泣尽汉遗人。地老千年恨，天私一日贫。梅花怜苦节，相伴过萧晨。穷愁谁得似，萧瑟自年年。王霸知无日，英雄料不天。花寒犹带雪，草暖已含烟。莺燕休多语，教人昼不眠。
立春作·其一
作者：屈大均
朝代：清
体裁：五言律诗

暖逐立春来，梅花一夜催。气犹晴雪在，声已早莺开。竞掷金钱去，争持宝胜回。水仙吴下至，更买供香台。
立春作·其七
作者：屈大均
朝代：清
体裁：五言律诗

旧国宁无腊，贫家亦有春。书残王正月，泣尽汉遗人。地老千年恨，天私一日贫。梅花怜苦节，相伴过萧晨。
立春作·其三
作者：屈大均
朝代：清
体裁：五言律诗

春饼兼黄白，团年粉果香。眉怜双女月，发恨一人霜。花事从今始，年光正未央。莫教河畔草，又逐客愁长。
立春作·其二
作者：屈大均
朝代：清
体裁：五言律诗

士女春牛会，欢娱满越台。家家人胜节，一一小年杯。生菜青丝出，陈醪白玉开。食盘邻曲馈，香杂綵花来。
立春作·其五
作者：屈大均
朝代：清
体裁：五言律诗

已得周花甲，应能驻大年。朱颜犹四十，白发未三千。曲逆长贫后，扶风益壮前。春来方一日，已觉客愁捐。
立春作·其八
作者：屈大均
朝代：清
体裁：五言律诗

穷愁谁得似，萧瑟自年年。王霸知无日，英雄料不天。花寒犹带雪，草暖已含烟。莺燕休多语，教人昼不眠。
立春作·其六
作者：屈大均
朝代：清
体裁：五言律诗

冉冉流光去，心孤老大前。王家非我腊，天祐是臣年。梦失双蝴蝶，愁归一杜鹃。春来须努力，饮酒逐花眠。
立春作·其四
作者：屈大均
朝代：清
体裁：五言律诗

处处喧衔鼓，催年是此声。花灯初有市，鸡鞠未当城。已喜三冬暖，尤宜一日晴。春盘多菜品，老圃甚娱情。
立春日作
作者：屈大均
朝代：清

岭外寒偏剧，穷阴起穗城。风将南雪散，雪以北风成。汉腊先人重，蛮方本业轻。明年还陇亩，且喜立春晴。生菜高堂献，春盘稚子分。花寒愁早发，莺好喜先闻。煖以围炉得，香宜水熟薰。贫家多緤布，风雪莫纷纷。兼旬愁雨湿，一夕喜风和。未暖梅香少，将春鸟语多。遗人能老大，旧事尚悲歌。心以须眉壮，菱花奈我何。
立春日作·其一
作者：屈大均
朝代：清
体裁：五言律诗

岭外寒偏剧，穷阴起穗城。风将南雪散，雪以北风成。汉腊先人重，蛮方本业轻。明年还陇亩，且喜立春晴。
立春日作·其三
作者：屈大均
朝代：清
体裁：五言律诗

兼旬愁雨湿，一夕喜风和。未暖梅香少，将春鸟语多。遗人能老大，旧事尚悲歌。心以须眉壮，菱花奈我何。
立春日作·其二
作者：屈大均
朝代：清
体裁：五言律诗

生菜高堂献，春盘稚子分。花寒愁早发，莺好喜先闻。煖以围炉得，香宜水熟薰。贫家多緤布，风雪莫纷纷。
立春日送雁
作者：屈大均
朝代：清
体裁：古风

一声辞涨海，飞向雁门归。是日春盘会，因君启竹扉。相看人渐远，相忆字应稀。南国如今日，谁言塞上非。
立秋后一日崔氏楼雨望
作者：屈大均
朝代：清
体裁：七言律诗

秋来一日即霜天，细雨生寒尽作烟。海气不分平野外，山光如在夕阳前。穿帘乍入萧萧叶，绕树长嘶咽咽蝉。楼好欲当明月立，催人何处暮钟传。
立秋后五日作
作者：屈大均
朝代：清

已是立秋来，凉风尚未催。卧乾蕉叶簟，吟冷藕花杯。宿鸟烟初合，流萤雨不开。窥帘有明月，欲曙尚徘徊。争秋殊未已，酷热似城中。水气暮方冷，林声朝尚空。汗沾纨扇雪，香驻縠衣风。菱藕充饥渴，佳人玉齿融。
立秋后五日作·其一
作者：屈大均
朝代：清
体裁：五言律诗

已是立秋来，凉风尚未催。卧乾蕉叶簟，吟冷藕花杯。宿鸟烟初合，流萤雨不开。窥帘有明月，欲曙尚徘徊。
立秋后五日作·其二
作者：屈大均
朝代：清
体裁：五言律诗

争秋殊未已，酷热似城中。水气暮方冷，林声朝尚空。汗沾纨扇雪，香驻縠衣风。菱藕充饥渴，佳人玉齿融。
章台
作者：屈大均
朝代：清
体裁：七言律诗

年来无泪洒干戈，游戏章台日日过。喜与佳人驰宝马，愁将壮士挽天河。五陵日落牛羊乱，三辅秋高鼓角多。慷慨不知时命薄，醉中梁父又悲歌。
端州吊古
作者：屈大均
朝代：清

蒙尘一自向牂牁，鱼服艰难触网罗。妃女泪添滇海满，君王魂傍桂阳多。羚羊旧国哀鶗鴂，岣嵝遗宫隐薜萝。无数杜鹃谁再拜，年年寒食一悲歌。几日崧台驻六飞，龙髯攀堕泪空挥。山河无地容金盌，陵寝何年振玉衣。野接苍梧成大漠，峰连员屋总金微。哀笳吹尽之回曲，未得生从绝塞归。玉殿虚无水国阴，西南空向夜郎深。君臣枉寄蛮夷命，士马长悬考妣心。铜柱擎天馀尺土，金戈逐日祗长林。艰难十载哀忠武，血洒沙场碧至今。
端州吊古·其一
作者：屈大均
朝代：清
体裁：七言律诗

蒙尘一自向牂牁，鱼服艰难触网罗。妃女泪添滇海满，君王魂傍桂阳多。羚羊旧国哀鶗鴂，岣嵝遗宫隐薜萝。无数杜鹃谁再拜，年年寒食一悲歌。
端州吊古·其三
作者：屈大均
朝代：清
体裁：七言律诗

玉殿虚无水国阴，西南空向夜郎深。君臣枉寄蛮夷命，士马长悬考妣心。铜柱擎天馀尺土，金戈逐日祗长林。艰难十载哀忠武，血洒沙场碧至今。
端州吊古·其二
作者：屈大均
朝代：清

几日崧台驻六飞，龙髯攀堕泪空挥。山河无地容金盌，陵寝何年振玉衣。野接苍梧成大漠，峰连员屋总金微。哀笳吹尽之回曲，未得生从绝塞归。
端州吊古·其二
作者：屈大均
朝代：清
体裁：七言律诗

几日崧台驻六飞，龙髯攀堕泪空挥。山河无地容金碗，陵寝何年振玉衣。野接苍梧成大漠，峰连员屋总金微。哀笳吹尽之回曲，未得生从绝塞归。
端州天宁寺箁提树
作者：屈大均
朝代：清
体裁：五言律诗

分种自诃林，枝枝大士心。无花与天女，有叶是潮音。渍作冰绡好，书成梵字深。菩提元有树，唐代到于今。
端州感怀
作者：屈大均
朝代：清

地扼东西粤，中丞作镇雄。崧台曾驻辇，锦石有行宫。两载偏安业，孤臣再造功。可怜天运去，仓卒六军空。苍梧西咫尺，终古哭重华。水接牂柯阔，云开石室斜。天孙频此夕，帝子久无家。不分浮生苦，飘零信海槎。
端州感怀·其一
作者：屈大均
朝代：清
体裁：五言律诗

地扼东西粤，中丞作镇雄。崧台曾驻辇，锦石有行宫。两载偏安业，孤臣再造功。可怜天运去，仓卒六军空。
端州感怀·其二
作者：屈大均
朝代：清
体裁：五言律诗

苍梧西咫尺，终古哭重华。水接牂柯阔，云开石室斜。天孙频此夕，帝子久无家。不分浮生苦，飘零信海槎。
端州访砚歌和诸公
作者：屈大均
朝代：清
体裁：古风

古之著书人，岂必端州砚。黄帝阴符有作时，墨池只用琼瑶片。君今采砚思氤氲，不踏青天割紫云。身入东西双洞口，九渊始得青花文。水岩之石水精子，带血羊肝纯作紫。火捺金钱朵朵圆，白凝蕉叶为肌理。年来岩底采无馀，鬼斧神工多得髓。纷纷散入富豪家，什袭文绫与绛纱。未雨那知泉有本，长乾曾见墨生花。绿尘半与图书积，安得松烟饱朝夕。真气徒含天一深，空光未有云霞迹。琉璃作匣枉称珍，终日随身讵有人。风雅纷葩思赋客，春秋羽翼忆经神。君今欲采圭璋质，尺寸微瑕皆勿失。天留淳朴与遗人，鬼瞰高明悲巨室。石工欺汝只纤毫，翡翠朱砂总未高。鸲鹆眼多堪抵鹊，梅花坑好可磨刀。神物繇来知者寡，相错刚柔方大雅。不得精华日月中，文明安足成天下。为君钩索尚茫然，应有精诚格上天。成璧成圭凭帝赍，天然不必问方圆。
端州逢某使君赋赠
作者：屈大均
朝代：清
体裁：七言律诗

三江东作一江流，西水微茫汝欲愁。使者龙荒虚岁月，先公马鬣未松楸。身为乔木多连理，家与昆崙在上头。努力当年开府业，二难声望满炎州。
端州道中
作者：屈大均
朝代：清

娇鸟一山响，秋来多晓晴。月含清露湿，花出白云明。行役书难著，栖迟道易成。仆夫工早起，催上手车轻。双桨摇魂梦，江干欲曙天。鸡鸣催落月，人语乱寒烟。作客凭词赋，归耕少薄田。潘郎多内顾，咫尺已情牵。峡口苦风浪，维舟日未曛。松声浮古寺，石气结寒云。山束三江小，沙回一水分。思家愁不寐，竟夕戍歌闻。
端州道中·其一
作者：屈大均
朝代：清
体裁：五言律诗

娇鸟一山响，秋来多晓晴。月含清露湿，花出白云明。行役书难著，栖迟道易成。仆夫工早起，催上手车轻。
端州道中·其三
作者：屈大均
朝代：清
体裁：五言律诗

峡口苦风浪，维舟日未曛。松声浮古寺，石气结寒云。山束三江小，沙回一水分。思家愁不寐，竟夕戍歌闻。
端州道中·其二
作者：屈大均
朝代：清
体裁：五言律诗

双桨摇魂梦，江干欲曙天。鸡鸣催落月，人语乱寒烟。作客凭词赋，归耕少薄田。潘郎多内顾，咫尺已情牵。
端州道中望峡口积雪
作者：屈大均
朝代：清

涨海冲寒片席斜，惊看积素乱朝霞。西风不为频飞叶，南雪何因亦作花。欲曙羚羊疑落月，初晴郁水失平沙。炎方天气年来异，梅蕊那能当物华。西上牂牁尽翠屏，峰回不见峡门青。初飞员屋多蛮雪，新聚牵牛有客星。白鹭暖交横浦口，嘉鱼寒出大湘亭。仙郎竞有阳春曲，声共渔歌入杳冥。
端州道中望峡口积雪·其一
作者：屈大均
朝代：清
体裁：七言律诗

涨海冲寒片席斜，惊看积素乱朝霞。西风不为频飞叶，南雪何因亦作花。欲曙羚羊疑落月，初晴郁水失平沙。炎方天气年来异，梅蕊那能当物华。
端州道中望峡口积雪·其二
作者：屈大均
朝代：清
体裁：七言律诗

西上牂牁尽翠屏，峰回不见峡门青。初飞员屋多蛮雪，新聚牵牛有客星。白鹭暖交横浦口，嘉鱼寒出大湘亭。仙郎竞有阳春曲，声共渔歌入杳冥。
竹色
作者：屈大均
朝代：清
体裁：五言律诗

竹色楼前满，松声屋后多。风吹山影去，云拂水痕过。秋使神明爽，春将笑语和。醇醪君不饮，当奈好莺何。
第五泉
作者：屈大均
朝代：清

红桥东望绛仙台，雨过江南翠色开。地脉最怜邗上好，大明泉自蜀中来。一片平山号蜀冈，行随燐火路茫茫。名泉独作先朝物，流出松间姓字香。
第五泉·其一
作者：屈大均
朝代：清
体裁：七言绝句

红桥东望绛仙台，雨过江南翠色开。地脉最怜邗上好，大明泉自蜀中来。
第五泉·其二
作者：屈大均
朝代：清
体裁：七言绝句

一片平山号蜀冈，行随燐火路茫茫。名泉独作先朝物，流出松间姓字香。
筒书得蝴蝶半翅
作者：屈大均
朝代：清
体裁：七言律诗

羽化何年入紫虚，犹残半翅在山书。生无金粉依香国，死有精华托白鱼。三食已空仙字画，一丝犹罥锦裙裾。逍遥自古须无待，鹏鴳谁言我不如。
答于鼎
作者：屈大均
朝代：清

今代神交我，无如君弟兄。心从天外得，目向梦中成。黄海期终践，炎州事已平。寄言峰上月，留为绿樽明。风雅三闾变，离骚万古师。汉时多帝子，今代只孙枝。尔赋追南楚，人称似景差。贻予双五律，丽则掩当时。
答于鼎·其一
作者：屈大均
朝代：清
体裁：五言律诗

今代神交我，无如君弟兄。心从天外得，目向梦中成。黄海期终践，炎州事已平。寄言峰上月，留为绿樽明。
答于鼎·其二
作者：屈大均
朝代：清
体裁：五言律诗

风雅三闾变，离骚万古师。汉时多帝子，今代只孙枝。尔赋追南楚，人称似景差。贻予双五律，丽则掩当时。
答人惠药
作者：屈大均
朝代：清
体裁：五言律诗

蝴蝶作庄周，佯狂世上游。有身惟殉道，无地可埋忧。月出先微雨，梅开后素秋。承君念寒疾，药石重相投。
答伍鍊客
作者：屈大均
朝代：清
体裁：五言律诗

予幼好吹笙，吹笙作凤鸣。浮丘垂玉手，相接上层城。桂酒神皇赐，花幢织女迎。遨游过五岳，因此得长生。
答修五见赠香杯
作者：屈大均
朝代：清
体裁：七言律诗

久嫌金屈双擎重，最爱香雕独酌轻。生结但知油速好，清芬不辩水沉名。琼南买得从黎峒，海外持来到越城。开取漆箱频赠我，待将樽酒答秋清。
答凌天杓
作者：屈大均
朝代：清

昔作探丸客，今为鼓枻人。全家向南海，匹马别西秦。日出天鸡晓，冰开塞草春。承君问游侠，一剑正逡巡。君产秦淮曲，才华掩六朝。拂衣去宫阙，长啸上金焦。地入卢龙冷，天生塞马骄。丹青知绝诣，凭尔画嫖姚。南武山川险，君来百战馀。文章惊幕府，谈笑上戎车。才子偏能射，将军亦著书。楼船清暇日，观海出扶胥。
答凌天杓·其一
作者：屈大均
朝代：清
体裁：五言律诗

昔作探丸客，今为鼓枻人。全家向南海，匹马别西秦。日出天鸡晓，冰开塞草春。承君问游侠，一剑正逡巡。
答凌天杓·其三
作者：屈大均
朝代：清
体裁：五言律诗

南武山川险，君来百战馀。文章惊幕府，谈笑上戎车。才子偏能射，将军亦著书。楼船清暇日，观海出扶胥。
答凌天杓·其二
作者：屈大均
朝代：清
体裁：五言律诗

君产秦淮曲，才华掩六朝。拂衣去宫阙，长啸上金焦。地入卢龙冷，天生塞马骄。丹青知绝诣，凭尔画嫖姚。
答吴东岩
作者：屈大均
朝代：清

与君贤父子，两世唱酬轻。一自广陵别，重闻鸣鹤声。羽毛三岁满，霜露九皋清。仙唳成诗句，相贻最有情。汝梦罗浮月，梅花村见无。洞多毛女在，峰未老人孤。哲父双龙子，名家一凤雏。霜林能念我，子母白头乌。
答吴东岩·其一
作者：屈大均
朝代：清
体裁：五言律诗

与君贤父子，两世唱酬轻。一自广陵别，重闻鸣鹤声。羽毛三岁满，霜露九皋清。仙唳成诗句，相贻最有情。
答吴东岩·其二
作者：屈大均
朝代：清
体裁：五言律诗

汝梦罗浮月，梅花村见无。洞多毛女在，峰未老人孤。哲父双龙子，名家一凤雏。霜林能念我，子母白头乌。
答吴巨手
作者：屈大均
朝代：清
体裁：古风

白云何晶晶，倏忽归无形。尸居龙不见，与君共沉冥。黄虞久已没，吾道难独清。深谷何逶迤，朱华含春荣。采采以疗饥，将游太上庭。汤火煎太和，膏粱损奇龄。浮沉日月中，人命如流萤。哀哉嵇叔夜，多才乃捐生。
答吴绮园长歌为予六十寿之作
作者：屈大均
朝代：清
体裁：七言律诗

长句相贻及贱辰，山东李白斗清新。能忘老大交初笃，雅有文章道不贫。百幅兼将云母粉，十螺仍致墨花春。弟兄爱我推吴氏，岁岁音书托锦鳞。
答天生
作者：屈大均
朝代：清
体裁：五言律诗

蒲柳先秋落，河山异代倾。报恩无剑术，乞食有箫声。海鹤双栖少，边雕自猎轻。君怜慈母在，高义赠生平。
答姚叔烟
作者：屈大均
朝代：清

晞发曾攀落雁台，朝从玉女洗头来。金天肃杀三峰出，玉井清泠一镜开。白帝宫前逢赋客，苍龙岭上把离杯。狂歌道我时时醉，舞向仙人掌上回。燕市悲歌落日昏，故人相见念丘樊。无情沮溺终忘世，有恨屠沽未报恩。鸿雁暖先南雪到，牛羊寒作朔云屯。篱间紫菊能过赏，为尔殷勤具绿尊。
答姚叔烟·其一
作者：屈大均
朝代：清
体裁：七言律诗

晞发曾攀落雁台，朝从玉女洗头来。金天肃杀三峰出，玉井清泠一镜开。白帝宫前逢赋客，苍龙岭上把离杯。狂歌道我时时醉，舞向仙人掌上回。
答姚叔烟·其二
作者：屈大均
朝代：清
体裁：七言律诗

燕市悲歌落日昏，故人相见念丘樊。无情沮溺终忘世，有恨屠沽未报恩。鸿雁暖先南雪到，牛羊寒作朔云屯。篱间紫菊能过赏，为尔殷勤具绿尊。
答姜十三送游天台之作
作者：屈大均
朝代：清
体裁：古风

昔我随远公，幽居庐山南。香炉峰下水，濯遍十三潭。松萝花开覆盘石，卧视秋云天外白。秋云舒捲本无心，忽向天台弄素琴。逢君散带耶溪上，赠我幽兰积雪吟。我有双白鹤，欲放沃洲山。朝啄苍梧之珠尘，暮随明月东海还。期君来听九皋唳，天籁清寥非世间。
答定上人
作者：屈大均
朝代：清
体裁：五言律诗

乞食元吾道，萧然似古狂。九歌惊市井，一笑受壶浆。世态从轻薄，仙源自渺茫。逢君人外赏，把臂竹林傍。
答富平田十五
作者：屈大均
朝代：清
体裁：七言律诗

逢君如上玉山行，少小才华俨汉京。已有笙歌要五夜，还劳鞍马过孤城。吟辞楚国江蓠秀，醉倚频阳石冻清。犹有先臣奇服在，岁寒无使朔风惊。
答张君篆
作者：屈大均
朝代：清

张子知名久，南康旧法曹。匡庐忆苍翠，彭蠡梦波涛。白鹤归何早，芝华采未劳。剑光如彩玉，相赠及秋高。自古楚歌好，沧浪与凤兮。今君拟骚些，春草赋萋萋。独往惟渔父，相逢此碧溪。罗浮日未出，与子待天鸡。有女分银管，随君出画堂。左思怜织素，太白爱平阳。小凤桐花暖，新蝉柳叶凉。近闻能咏雪，兼写十三行。相怜兹白发，逼迫有秋霜。镜已沉鸾鸟，裘空典鹔鹴。楚辞多越礼，秦女久无香。君有忘忧草，春来好寄将。
答张君篆·其一
作者：屈大均
朝代：清
体裁：五言律诗

张子知名久，南康旧法曹。匡庐忆苍翠，彭蠡梦波涛。白鹤归何早，芝华采未劳。剑光如彩玉，相赠及秋高。
答张君篆·其三
作者：屈大均
朝代：清
体裁：五言律诗

有女分银管，随君出画堂。左思怜织素，太白爱平阳。小凤桐花暖，新蝉柳叶凉。近闻能咏雪，兼写十三行。
答张君篆·其二
作者：屈大均
朝代：清
体裁：五言律诗

自古楚歌好，沧浪与凤兮。今君拟骚些，春草赋萋萋。独往惟渔父，相逢此碧溪。罗浮日未出，与子待天鸡。
答张君篆·其四
作者：屈大均
朝代：清
体裁：五言律诗

相怜兹白发，逼迫有秋霜。镜已沉鸾鸟，裘空典鹔鹴。楚辞多越礼，秦女久无香。君有忘忧草，春来好寄将。
答张桐君见题三闾书院之作
作者：屈大均
朝代：清

桐君何事别桐庐，来问罗浮桂父居。岂有仙人还好剑，繇来高士不知书。青樽但使秋常满，白发从教日已疏。身是湘累憔悴种，忍将词赋送居诸。珠江水似洞庭波，屈氏江边亦有沱。楚国王孙三户少，骚人弟子二京多。微词易托惟香草，白首难要是翠蛾。知命不嫌归汉晚，同君饮酒莫蹉跎。
答张桐君见题三闾书院之作·其一
作者：屈大均
朝代：清
体裁：七言律诗

桐君何事别桐庐，来问罗浮桂父居。岂有仙人还好剑，繇来高士不知书。青樽但使秋常满，白发从教日已疏。身是湘累憔悴种，忍将词赋送居诸。
答张桐君见题三闾书院之作·其二
作者：屈大均
朝代：清
体裁：七言律诗

珠江水似洞庭波，屈氏江边亦有沱。楚国王孙三户少，骚人弟子二京多。微词易托惟香草，白首难要是翠蛾。知命不嫌归汉晚，同君饮酒莫蹉跎。
答星子令
作者：屈大均
朝代：清
体裁：七言律诗

芙蓉九叠县西邻，为政风流羡子真。白鹿朝陪贤太守，青凫夜逐古仙人。思从弟子为都讲，欲向东林作逸民。栗里溪中馀醉石，相留高卧过三春。
答李五稔
作者：屈大均
朝代：清
体裁：古风

李五聪明近无比，示我奕诀有精理。自来奕数准图书，图生书克相表里。神尧作奕教丹朱，与羲画卦形神似。李五之奕今国手，京师让人恒九子。以吾学易知象数，画前所得惟心耳。君今久不事楸枰，天地杀机从此止。易尚生生造化心，以视围棋殊不尔。吾儒用阳老用阴，变诈岂足为纲纪。君今所学在至诚，大经大本期无倚。闭户静观天与渊，化育定知所终始。时时讲习有罗胡，阿兄亦契中庸旨。袒跣莫复争摴蒱，半日读书半隐几。况汝歧黄术亦精，为医岂惜居廛市。谁道仙人有玉壶，玉壶于我亦泥滓。
答李孔德
作者：屈大均
朝代：清
体裁：五言律诗

浮云久失所，空忆洞庭阴。一叶惊秋早，微霜点鬓深。感甄劳玉枕，要列费清琴。君惠招辞好，魂归枫树林。
答李缓山
作者：屈大均
朝代：清
体裁：古风

昔在建陵时，与君尝不寐。干将徒出匣，宰割难自试。纷纷驽骀者，千里先骐骥。君击唾壶缺，酒酣益涕泗。神勇笑荆轲，乃为燕丹使。不与渐离行，匕首无成事。沉沉夜漏长，棋局消神智。英雄亦反覆，一子勿倒置。亚夫苦持重，诸军患儿戏。乌合取胜稀，皇皇徒逐利。壮心一日暴，十日寒频至。拂衣沔阳湖，君归如脱屣。赋诗向白蘋，垂钓持芳饵。云梦吞吐时，洞庭为酒器。遨游至五羊，寻找屠沽肆。相见即言易，剥极见天意。乾坤一硕果，万物所从始。贵以土德厚，栽培无老稚。相望及春阳，云雨同行施。
答杜子
作者：屈大均
朝代：清
体裁：五言律诗

万里高堂月，光从涨海来。衣裘军幕冷，笳管戍楼哀。高举思黄鹄，娇歌厌落梅。音书频报尔，秋别白登台。
答梁陈李三子见过沙亭观穫之作
作者：屈大均
朝代：清
体裁：五言律诗

秋分三日后，我稼早黏收。之子过场圃，相将庆满篝。钩镰那有暇，鸡黍未多留。辱赠诗篇好，知予石户谋。
答毛子霞
作者：屈大均
朝代：清

岂意秋蓬转，重逢在晋阳。解忧如玉树，含垢亦龙章。乌鹊虚惊月，芙蓉不拒霜。相看疑梦寐，高咏慰参商。离亭愁执手，嘉会不崇朝。假食歌声苦，从军塞路遥。文章沉白草，膂力尽秋雕。三奏金笳罢，胡骢惨不骄。
答毛子霞·其一
作者：屈大均
朝代：清
体裁：五言律诗

岂意秋蓬转，重逢在晋阳。解忧如玉树，含垢亦龙章。乌鹊虚惊月，芙蓉不拒霜。相看疑梦寐，高咏慰参商。
答毛子霞·其二
作者：屈大均
朝代：清
体裁：五言律诗

离亭愁执手，嘉会不崇朝。假食歌声苦，从军塞路遥。文章沉白草，膂力尽秋雕。三奏金笳罢，胡骢惨不骄。
答汪晋贤
作者：屈大均
朝代：清

玄墓回舟月，踟蹰未访君。长令碧巢月，流照一浮云。梦寐日已积，莺花春屡分。新诗今见寄，香似泽兰闻。羡尔浮溪馆，赓酬兴不孤。鸳鸯兄媚弟，花萼玉联珠。好客因风雅，移家为画图。故人筜谷子，最得共菰芦。贤兄作仙吏，惠政在高凉。岂意玉棺堕，频令珠舄亡。三吴匍匐至，五岭瘴烟长。辛苦脊令鸟，衔哀殊未央。咫尺扶胥口，期君鼓枻来。蜇花渔父菜，螺钿海人杯。老更逢三益，愁应解七哀。故人怀槜李，同把玉琴开。
答汪晋贤·其一
作者：屈大均
朝代：清
体裁：五言律诗

玄墓回舟月，踟蹰未访君。长令碧巢月，流照一浮云。梦寐日已积，莺花春屡分。新诗今见寄，香似泽兰闻。
答汪晋贤·其三
作者：屈大均
朝代：清
体裁：五言律诗

贤兄作仙吏，惠政在高凉。岂意玉棺堕，频令珠舄亡。三吴匍匐至，五岭瘴烟长。辛苦脊令鸟，衔哀殊未央。
答汪晋贤·其二
作者：屈大均
朝代：清
体裁：五言律诗

羡尔浮溪馆，赓酬兴不孤。鸳鸯兄媚弟，花萼玉联珠。好客因风雅，移家为画图。故人筜谷子，最得共菰芦。
答汪晋贤·其四
作者：屈大均
朝代：清
体裁：五言律诗

咫尺扶胥口，期君鼓枻来。蜇花渔父菜，螺钿海人杯。老更逢三益，愁应解七哀。故人怀槜李，同把玉琴开。
答洪丈药倩过饮之作
作者：屈大均
朝代：清
体裁：七言律诗

白首天心恨见迟，空逢甲子上元时。愁当阴雨开红酒，喜得灵光共玉卮。士马只今无岛屿，春秋那得有华夷。羊裘莫厌霜华湿，会见春光满树枝。
答洪雨平待臣兄弟见寿之作
作者：屈大均
朝代：清
体裁：七言律诗

终年痛饮酒家邻，忽忽悲歌到六旬。豁达岂期青岁客，沉冥偏爱白头人。老龙未得狂言尽，雏凤难当妙响新。兄弟参差三石笋，黄山削出总嶙峋。
答王六惠葛巾
作者：屈大均
朝代：清
体裁：五言律诗

叔夜能含垢，科头已有年。飞蓬悲发乱，堕马愧妆妍。劳子裁云葛，为巾象岳莲。醉来休倒著，珍重竹林前。
答王璞庵
作者：屈大均
朝代：清
体裁：七言绝句

谁能学道更情深，兴俗今朝共陆沉。金粟如来吾不屑，但将尊酒送狂吟。
答王生
作者：屈大均
朝代：清
体裁：古风

二女佩明珠，顺风翔蓬阙。朝霞一膏沐，娭光流如月。园桃何夭夭，秋霜徒磬折。嗟尔荜门子，献玉悲三刖。崇兰忌当门，甘泉必先竭。布衣可终老，濮阳有芳节。请诵伐檀篇，十亩聊怡悦。
答王阮亭
作者：屈大均
朝代：清
体裁：五言律诗

朝攀枫树吟，暮拂洞庭琴。楚客元多怨，淮王最赏音。先臣有芳草，移植罗浮阴。采撷沾行露，凭将答所钦。
答睢宁崔丈
作者：屈大均
朝代：清
体裁：七言律诗

睢宁自古英雄地，城外洪河接渺茫。黄石至今存老父，紫芝何以慰君王。文章亦是商周物，服食无如日月光。相对淮南悲岁暮，萧萧风雪一衔觞。
答祁七苞孙
作者：屈大均
朝代：清

山阴祁氏有遗忠，二六声名与父同。羝乳恨伊栖雪窖，凤毛馀尔在烟空。耶溪水浅难垂钓，射的山高且挂弓。词赋最能销壮志，未应花萼作文雄。诸父高风我所师，名齐骠骑几人知。忠良子姓难无忝，少小英雄易有时。水爱苧萝能雪耻，山怜芝石解衔悲。兰亭往日同修禊，觞咏而今更有谁。镜湖佳在镜湖桥，兰枻维时奏玉箫。东市虽然琴散绝，西秦尚未筑声消。能逢句践方君子，莫吊湘累只大招。慷慨肯教生白发，衔杯且趁落花朝。寓山山上最高楼，兄弟频教剑舄留。不共辽东为白鹤，几从函谷作青牛。相逢雏凤惭耆旧，独似先臣爱远游。珠玉荷君频见赠，泪行重向锦笺流。
答祁七苞孙·其一
作者：屈大均
朝代：清
体裁：七言律诗

山阴祁氏有遗忠，二六声名与父同。羝乳恨伊栖雪窖，凤毛馀尔在烟空。耶溪水浅难垂钓，射的山高且挂弓。词赋最能销壮志，未应花萼作文雄。
答祁七苞孙·其三
作者：屈大均
朝代：清
体裁：七言律诗

镜湖佳在镜湖桥，兰枻维时奏玉箫。东市虽然琴散绝，西秦尚未筑声消。能逢句践方君子，莫吊湘累只大招。慷慨肯教生白发，衔杯且趁落花朝。
答祁七苞孙·其二
作者：屈大均
朝代：清
体裁：七言律诗

诸父高风我所师，名齐骠骑几人知。忠良子姓难无忝，少小英雄易有时。水爱苧萝能雪耻，山怜芝石解衔悲。兰亭往日同修禊，觞咏而今更有谁。
答祁七苞孙·其四
作者：屈大均
朝代：清
体裁：七言律诗

寓山山上最高楼，兄弟频教剑舄留。不共辽东为白鹤，几从函谷作青牛。相逢雏凤惭耆旧，独似先臣爱远游。珠玉荷君频见赠，泪行重向锦笺流。
答蓝公漪
作者：屈大均
朝代：清

吾友多能画，蓝君亦虎头。长将千尺水，泻作五湖秋。天上无黄鹄，人中有白鸥。桃花开口笑，笑我稻粱谋。日夕催春去，流莺奈尔何。离愁江水满，乡梦岭云多。天未生薇蕨，人空老薜萝。与君归及早，白首一婆娑。
答蓝公漪·其一
作者：屈大均
朝代：清
体裁：五言律诗

吾友多能画，蓝君亦虎头。长将千尺水，泻作五湖秋。天上无黄鹄，人中有白鸥。桃花开口笑，笑我稻粱谋。
答蓝公漪·其二
作者：屈大均
朝代：清
体裁：五言律诗

日夕催春去，流莺奈尔何。离愁江水满，乡梦岭云多。天未生薇蕨，人空老薜萝。与君归及早，白首一婆娑。
答谭非庸
作者：屈大均
朝代：清

嗟予遘阳九，不得全天形。接舆已髡首，桑扈亦裸行。兰草非人锄，鸾皇乃自烹。念君意气存，禦侮如干城。小人箕其舌，君子渊无声。经德不可回，相将保千龄。黍苗何离离，雉雊求其妃。咨予久独立，幽兰为薋葹。今天降蟊贼，王事艰且危。膂力君方刚，经营愿相资。欲猎为呼鹰，欲战为骖骊。骖骊何彭彭，西北开龙荒。
答谭非庸
作者：屈大均
朝代：清
体裁：古风

采菽需筐筥，为仁贵朋旅。盈手琼瑶华，夫何饥季女。季女多徽音，其谐如瑟琴。乾糇非失德，弃我如飘风。白首始成欢，君能同锦衾。断发为龙渊，雌雄相升沉。虽无金玉相，追琢亦能任。
答谭非庸·其一
作者：屈大均
朝代：清
体裁：古风

嗟予遘阳九，不得全天形。接舆已髡首，桑扈亦裸行。兰草非人锄，鸾皇乃自烹。念君意气存，禦侮如干城。小人箕其舌，君子渊无声。经德不可回，相将保千龄。
答谭非庸·其二
作者：屈大均
朝代：清
体裁：古风

黍苗何离离，雉雊求其妃。咨予久独立，幽兰为薋葹。今天降蟊贼，王事艰且危。膂力君方刚，经营愿相资。欲猎为呼鹰，欲战为骖骊。骖骊何彭彭，西北开龙荒。
答赠程虞三
作者：屈大均
朝代：清

九峰三泖畔，书画一家家。女亦云林似，风流未有涯。人争团扇草，更爱瀼西花。白露方凝戾，蒹葭隔暮霞。作客来吾越，诗歌迥不同。开元南海体，正始曲江风。唱和勤观察，声华助主公。月明开幕饮，不遣酒尊空。魏塘风雅盛，吴浙恣凭陵。我友周筜谷，言君一季鹰。燕梢浮碧水，鲈鲙出寒冰。中有楚渔父，援毫画未曾。汝共干旌至，光生海上乡。世家忘献子，苗裔爱高阳。水截扶胥口，山开栗里庄。无能具鸡黍，荷蓧末情忘。
答赠程虞三·其一
作者：屈大均
朝代：清
体裁：五言律诗

九峰三泖畔，书画一家家。女亦云林似，风流未有涯。人争团扇草，更爱瀼西花。白露方凝戾，蒹葭隔暮霞。
答赠程虞三·其三
作者：屈大均
朝代：清
体裁：五言律诗

魏塘风雅盛，吴浙恣凭陵。我友周筜谷，言君一季鹰。燕梢浮碧水，鲈鲙出寒冰。中有楚渔父，援毫画未曾。
答赠程虞三·其二
作者：屈大均
朝代：清
体裁：五言律诗

作客来吾越，诗歌迥不同。开元南海体，正始曲江风。唱和勤观察，声华助主公。月明开幕饮，不遣酒尊空。
答赠程虞三·其四
作者：屈大均
朝代：清
体裁：五言律诗

汝共干旌至，光生海上乡。世家忘献子，苗裔爱高阳。水截扶胥口，山开栗里庄。无能具鸡黍，荷蓧末情忘。
答邹清士赠砚
作者：屈大均
朝代：清
体裁：五言律诗

一片分蕉叶，真岩此不多。亲从东洞割，自取细沙磨。玉气云常湿，花痕蜡未过。持归与娇女，小字写曹娥。
答郭皋旭
作者：屈大均
朝代：清
体裁：七言绝句

知子云天义至高，相逢每念笔耕劳。养亲未有彫胡饭，惭愧山阴一顾翱。
答酒家王君惠酒
作者：屈大均
朝代：清

梅花三白好，包酒自姑苏。以我能名饮，因君不用酤。白衣陶令有，纪叟谪仙无。醉向山丹道，吾颜胜尔朱。五羊佳酝少，风俗重烧春。非此惠泉酿，安知秋露醇。自来天美禄，多与酒仙人。君爱婆娑醉，尊罍见贶频。玉馈清如镜，无乾复一樽。忘忧凭此物，难老不须言。花气春初暖，莺声日已喧。酒泉君挹注，自此更源源。耽酒因寒苦，阳春醉里回。素华衰鬓失，红蕊软颜开。瓮下容吾卧，炉边谢客来。文圭赊酤惯，不遣债家催。子云有奇字，好事每来过。寂寞劳相问，醇醪恨不多。反骚情更苦，尚白意如何。腹大鸱夷似，朱颜未得酡。辟恶新年酒，芬香到敝庐。山颓犹未得，瓶泻已无馀。席点林花乱，杯含海月虚。思同嵇阮辈，酣畅就垆居。
答酒家王君惠酒·其一
作者：屈大均
朝代：清
体裁：五言律诗

梅花三白好，包酒自姑苏。以我能名饮，因君不用酤。白衣陶令有，纪叟谪仙无。醉向山丹道，吾颜胜尔朱。
答酒家王君惠酒·其三
作者：屈大均
朝代：清
体裁：五言律诗

玉馈清如镜，无乾复一樽。忘忧凭此物，难老不须言。花气春初暖，莺声日已喧。酒泉君挹注，自此更源源。
答酒家王君惠酒·其二
作者：屈大均
朝代：清
体裁：五言律诗

五羊佳酝少，风俗重烧春。非此惠泉酿，安知秋露醇。自来天美禄，多与酒仙人。君爱婆娑醉，尊罍见贶频。
答酒家王君惠酒·其五
作者：屈大均
朝代：清
体裁：五言律诗

子云有奇字，好事每来过。寂寞劳相问，醇醪恨不多。反骚情更苦，尚白意如何。腹大鸱夷似，朱颜未得酡。
答酒家王君惠酒·其六
作者：屈大均
朝代：清
体裁：五言律诗

辟恶新年酒，芬香到敝庐。山颓犹未得，瓶泻已无馀。席点林花乱，杯含海月虚。思同嵇阮辈，酣畅就垆居。
答酒家王君惠酒·其四
作者：屈大均
朝代：清
体裁：五言律诗

耽酒因寒苦，阳春醉里回。素华衰鬓失，红蕊软颜开。瓮下容吾卧，炉边谢客来。文圭赊酤惯，不遣债家催。
答钟广汉
作者：屈大均
朝代：清
体裁：五言律诗

梁鸾颂高士，最爱采芝翁。一出安鸿鹄，还栖林屋东。子孙洞庭口，耕作上皇风。我亦能遗世，年年桂树丛。
答锡鬯
作者：屈大均
朝代：清
体裁：五言律诗

白日今谁照，途穷总苦辛。乱离难自食，高尚易违亲。水咽扶苏谷，花悬紫塞尘。凄凄知己泪，千载一沾巾。
答陆冰修
作者：屈大均
朝代：清

五岳初求道，高堂两鬓霜。自从居市井，不敢薄词章。翡翠空毛羽，云霞自混茫。夫君一知己，感激未能忘。尔爱沉香浦，苍茫多夕晖。蚌含明月出，鹏负碧天飞。欲访难移棹，临分重揽衣。白沙栖隐处，吾自玩芳菲。
答陆冰修·其一
作者：屈大均
朝代：清
体裁：五言律诗

五岳初求道，高堂两鬓霜。自从居市井，不敢薄词章。翡翠空毛羽，云霞自混茫。夫君一知己，感激未能忘。
答陆冰修·其二
作者：屈大均
朝代：清
体裁：五言律诗

尔爱沉香浦，苍茫多夕晖。蚌含明月出，鹏负碧天飞。欲访难移棹，临分重揽衣。白沙栖隐处，吾自玩芳菲。
答陆子馈药
作者：屈大均
朝代：清
体裁：五言律诗

哀乐销人尽，中年贵遣情。无才营服食，多病愧平生。月冷含霜气，风悲带雁声。感君频馈药，高举觉身轻。
答陈宛平
作者：屈大均
朝代：清

与子结交初，有如天上月。三五光未满，已忧蟾兔阙。浮云不在多，蔽亏在毫发。沐浴天河水，金波期不没。君为启明东，我为长庚西。与月相终始，黾勉至晨鸡。五十尚无闻，岂敢为人师。区区章句末，腐儒吾不为。天命在渺茫，垂白犹未知。老莱事嬉戏，自视如婴儿。君顾我蓬蒿，存问及孀慈。茅家苦贫窭，供养无肉糜。有鸡若鸾鸟，有黍如兰饴。君为举匕箸，不忍弃寒微。感兹情意厚，久要以为期。微尘撼华岳，蚁穴溃金堤。人言贵深察，强恕有良规。
答陈宛平·其一
作者：屈大均
朝代：清
体裁：古风

与子结交初，有如天上月。三五光未满，已忧蟾兔阙。浮云不在多，蔽亏在毫发。沐浴天河水，金波期不没。君为启明东，我为长庚西。与月相终始，黾勉至晨鸡。
答陈宛平·其二
作者：屈大均
朝代：清
体裁：古风

五十尚无闻，岂敢为人师。区区章句末，腐儒吾不为。天命在渺茫，垂白犹未知。老莱事嬉戏，自视如婴儿。君顾我蓬蒿，存问及孀慈。茅家苦贫窭，供养无肉糜。有鸡若鸾鸟，有黍如兰饴。君为举匕箸，不忍弃寒微。感兹情意厚，久要以为期。微尘撼华岳，蚁穴溃金堤。人言贵深察，强恕有良规。
答黄扶孟
作者：屈大均
朝代：清

新安耆旧在人间，不住黄山住白山。司马已能千赋熟，大春那得五经閒。乔松自爱龙鳞老，衰凤谁惭雉子斑。念我白头依膝下，赋诗频寄卧云关。与君心结廿年知，删述垂名岁月迟。太白狂歌人欲杀，少陵儒雅自能师。长生但向文章得，不死何须药饵持。待我云峰三十六，饥来亦复一茹芝。
答黄扶孟·其一
作者：屈大均
朝代：清
体裁：七言律诗

新安耆旧在人间，不住黄山住白山。司马已能千赋熟，大春那得五经閒。乔松自爱龙鳞老，衰凤谁惭雉子斑。念我白头依膝下，赋诗频寄卧云关。
答黄扶孟·其二
作者：屈大均
朝代：清
体裁：七言律诗

与君心结廿年知，删述垂名岁月迟。太白狂歌人欲杀，少陵儒雅自能师。长生但向文章得，不死何须药饵持。待我云峰三十六，饥来亦复一茹芝。
简书得乾蝴蝶
作者：屈大均
朝代：清

不复翩翩作凤车，成烟尚识锦裙裾。谁从花底留香蜕，自向芸中友白鱼。狡狯总因勾漏令，逍遥多在漆园书。未交金粉犹沾手，知是雌雄独宿馀。羽化罗浮不记年，丹书蚕食得神仙。蜉蝣衣服消冰雪，科斗文章老洞天。尸浊定知悲玉斧，魂香应尚在花田。无情易谢人间世，朽麦生涯信可怜。
简书得乾蝴蝶·其一
作者：屈大均
朝代：清
体裁：七言律诗

不复翩翩作凤车，成烟尚识锦裙裾。谁从花底留香蜕，自向芸中友白鱼。狡狯总因勾漏令，逍遥多在漆园书。未交金粉犹沾手，知是雌雄独宿馀。
简书得乾蝴蝶·其二
作者：屈大均
朝代：清
体裁：七言律诗

羽化罗浮不记年，丹书蚕食得神仙。蜉蝣衣服消冰雪，科斗文章老洞天。尸浊定知悲玉斧，魂香应尚在花田。无情易谢人间世，朽麦生涯信可怜。
简华阴子
作者：屈大均
朝代：清
体裁：七言绝句

万里来攀太华峰，仙人咫尺见无从。情同玉井深千仞，望去莲花翠万重。
简魏耕
作者：屈大均
朝代：清
体裁：五言律诗

岁晏朋俦少，携君镜水滨。愿将东海水，长照白头人。蓟北金台在，黔阳玉殿春。莫愁功业晚，且拂蒯缑尘。
箁提坛
作者：屈大均
朝代：清
体裁：古风

菩提有灵树，植自萧梁前。智药所移根，航海来炎天。岁久干中空，苍皮相纠缠。根须自上生，千百垂连卷。大者成虬螭，小者藤萝穿。结束成一身，四体何拘挛。下枝多洞穴，崩陷至三泉。上枝虽臃肿，亦自方且圆。雷霆日大索，鳞爪无留奸。神火所焦灼，千寻亦童颠。二月叶始陨，槎枒馀一拳。叶状如柔桑，五川争新妍。僧伽沤成纱，弱薄如翅蝉。持以遗远方，恍惚鲛绡烟。南中多怪木，巨者惟木棉。柯作女珊瑚，丹葩烧天边。开时无一叶，一一烽火然。光如十日出，吞吐海东偏。么凤巢蕊中，血染绿毛鲜。复有细叶榕，交阴连陌阡。根须亦倒生，合抱为一椽。纵横作广厦，户牖相盘旋。腹大容十牛，亦可藏舟船。皮肤左右纽，瘿瘤以万千。士女所婆娑，伏腊拜必虔。菩提更神怪，与之难比肩。大士昔灌溉，甘露流涓涓。左与诃子接，右与频婆连。蒲葵居门外，其寿亦彭篯。下滋达磨井，上蒙虞翻园。肥沃多火膏，咸气不能宣。菩提所覆被，细草皆芊绵。累石作香台，虫蚁愁攀援。谈经者谁子，袈裟罗东西。空中雨四花，大半为青莲。琉璃作喉舌，宗派开南禅。遗坛久寂寞，钟鼓徒喧阗。大夫京国来，车骑何连翩。求古得招提，实为越王宫。牛羊所踯躅，霸气成埃尘。楚冢既芜没，佗城亦已平。番禺作双阙，药洲犁为田。英雄乃椎结，窃据亦其贤。身为裸国王，兴亡诚足怜。不才叹乔木，汝乃全天年。不蒙匠石顾，鬼物司其权。人生有太和，日月苦相煎。本根不自固，轮囷安得存。文梓化青牛，老枫成羽人。精气非我有，与物相推迁。愿言保萌蘖，三复牛山篇。
箪友篇
作者：屈大均
朝代：清
体裁：古风

山人遗我荔枝瘿，得自罗浮第三岭。刳作一瓢字箪友，挹泉日向越王井。拳曲千年成一节，半生半死沉香结。精力坚凝剥烂时，饱经甘苦成寒铁。霜皮未尽尚磨砻，蛴螬半食心已空。螺纹如丝旋细细，左纽右缠文不同。故株笼颠复虎跛，留此一拳见礧砢。臃肿何须中规矩，非方非圆但随我。腹大如壶曲柄长，匏尊让尔居中央。巢父手间日摩弄，松枝挂处何清凉。
篁村逢朱十
作者：屈大均
朝代：清
体裁：诗

黄木湾头月，扶胥渡口舟。日方逾北至，火已见西流。过雨收红豆，连波狎白鸥。夫君若萱车，一见即忘忧。
粉蝶儿·本意
作者：屈大均
朝代：清
体裁：词

兰出朱明，翩翩凤凰孙子。笑麻姑、绣裙难似。触飞丝，穿落粉，尽他春戏。更谁人，逍遥漆园如尔。莺捎不去，缠绵一生花底。与风流、绿毛丁髻。共收香，到静夜，方开双翅。怕娇娥，轻罗扑伤金翠。
粤台怀古
作者：屈大均
朝代：清
体裁：五言排律

百粤称天府，双台眺碧空。海吞南武郡，山枕赵佗宫。珠市鲛人集，金门蜃气通。潮飞千嶂白，花映半天红。游女云边艇，都人果下骢。洲形斜偃月，草色远含风。笛弄沉香浦，觞浮桂树丛。衣冠分建业，井里比新丰。久变蛮夷俗，长怀割据功。交州元险阻，越尉亦英雄。黄屋扶桑下，朱旗旭日东。秦皇难再世，项羽枉重瞳。虎视曾何益，龙兴自不同。匹夫休叱咤，三杰正和衷。卒致歼垓下，何妨王汉中。任嚣谋略善，陆贾笑谈工。立国聊乘乱，称臣遂效忠。春秋朝衮冕，关塞罢兵戎。翠羽鸣浮峤，繁葩落刺桐。仙灵多窟宅，芝朮胜华嵩。五岭堪栖隐，中原尚战攻。宁求勾漏令，早作浣花翁。三寸留侯舌，千钧李广弓。飞扬心未已，导引术无穷。月出扶胥树，霞横朔漠鸿。骑羊人已去，舞剑曲初终。踪迹虽飘梗，精诚每贯虹。言寻广成子，长啸上崆峒。
精卫行
作者：屈大均
朝代：清
体裁：古风

重瞳孤坟在何处，青鸟衔珠泪如雨。海思云愁为别离，道逢精卫邀相语。日日填河力已穷，凌霄未得羽毛丰。荆山之玉君休抵，待雪深冤天地中。
精卫词
作者：屈大均
朝代：清
体裁：古风

西山木，一日一枝衔未足。口血沾濡枝忽荣，化作扶桑向旸谷。扶桑枝枝有一日，一日未终一日出。人间十日不妨多，后羿弯弓休更弹。日光倘肯照心肝，但教烧得海水乾。海水乾时精卫死，魂作一金乌，与日相终始。
糠覈行赋赠陈子
作者：屈大均
朝代：清
体裁：古风

美丈夫，一身之外衣食无。糠覈之肥白如玉，英雄亦多冰雪肤。貌如好女发鬒美，魁梧奇伟乃如此。逃秦一任四衰翁，兴汉只须两孺子。君今长大宁长贫，且先辟谷同仙人。自古王孙要饥绝，壶浆岂必求交亲。读书只是学黄老，阴谋实伤天地仁。其间名世端不尔，与君儒者元多珍。
素馨
作者：屈大均
朝代：清
体裁：五言律诗

不到花田上，安知雪有香。盛开宜酷日，半吐在斜阳。绕髻人人艳，穿灯处处光。月中持綵缕，忙杀是珠娘。
素馨
作者：屈大均
朝代：清

无钱花亦买，暮暮上头来。香得双鬟吐，光含片月开。珠珰争大串，茉莉让重台。细草穿灯好，枝枝照酒杯。向夕分儿女，人人雪一围。绕宜云髻大，穿要綵丝微。花贩来能蚤，花田去不稀。年年当酷暑，家以素馨肥。人气添芬烈，开偏与夜宜。如霜留到曙，未月戴多时。挂帐成璎珞，张灯废料丝。中秋凉爽夕，香作雪风吹。如云留一半，香不散天明。湿处能消暑，乾时亦助情。摘分蛮女手，穿遍越王城。竞向千门卖，金钱掷不轻。
素馨·其一
作者：屈大均
朝代：清
体裁：五言律诗

无钱花亦买，暮暮上头来。香得双鬟吐，光含片月开。珠珰争大串，茉莉让重台。细草穿灯好，枝枝照酒杯。
素馨·其三
作者：屈大均
朝代：清
体裁：五言律诗

人气添芬烈，开偏与夜宜。如霜留到曙，未月戴多时。挂帐成璎珞，张灯废料丝。中秋凉爽夕，香作雪风吹。
素馨·其二
作者：屈大均
朝代：清
体裁：五言律诗

向夕分儿女，人人雪一围。绕宜云髻大，穿要綵丝微。花贩来能蚤，花田去不稀。年年当酷暑，家以素馨肥。
素馨·其四
作者：屈大均
朝代：清
体裁：五言律诗

如云留一半，香不散天明。湿处能消暑，乾时亦助情。摘分蛮女手，穿遍越王城。竞向千门卖，金钱掷不轻。
素馨斜
作者：屈大均
朝代：清
体裁：七言绝句

花田旧是内人斜，南汉风流此一家。千载香销珠海上，春魂犹作素馨花。
素馨花灯
作者：屈大均
朝代：清
体裁：七言律诗

越女花田采摘归，满城花片雪霏霏。已将宝髻盘千串，更作珠灯似九微。入夜光随明月上，凌朝香化彩云飞。丹心不共兰膏烬，愿照君王翡翠帏。
紫兰
作者：屈大均
朝代：清
体裁：七言律诗

小小春萌即作花，心中抽出紫茎斜。真同兰蕙为香祖，绝似潇湘带露华。深浅总分红翠色，芬芳长在美人家。凌朝摘去愁纤手，取向窗前傍绿纱。
紫峰阁梅
作者：屈大均
朝代：清

绝壑春难早，鸿濛养有馀。光生无月处，香在未花初。入石僧同定，横溪客自疏。年年紫峰阁，为尔一踟蹰。夜夜空林里，相看冻不归。坐残千嶂雪，添尽五更衣。结侣如园绮，为餐当蕨薇。无人爱幽独，于此共忘机。
紫峰阁梅·其一
作者：屈大均
朝代：清
体裁：五言律诗

绝壑春难早，鸿濛养有馀。光生无月处，香在未花初。入石僧同定，横溪客自疏。年年紫峰阁，为尔一踟蹰。
紫峰阁梅·其二
作者：屈大均
朝代：清
体裁：五言律诗

夜夜空林里，相看冻不归。坐残千嶂雪，添尽五更衣。结侣如园绮，为餐当蕨薇。无人爱幽独，于此共忘机。
紫梗曲
作者：屈大均
朝代：清
体裁：七言绝句

紫梗西从海外来，染衣红似石榴开。芳香更有扶留汁，不必胭脂上口来。
紫河
作者：屈大均
朝代：清
体裁：七言绝句

紫河东合黑河流，河上风沙飒飒秋。千里黄云吹不散，望乡愁上代王楼。
紫荆关
作者：屈大均
朝代：清
体裁：五言律诗

天半旗台起，霞连落日黄。山开关路小，河绕塞垣长。蹴鞠将军戏，酡酥上客觞。夜来笳鼓动，凄切助思乡。
紫荆关道中送客
作者：屈大均
朝代：清
体裁：七言律诗

紫荆雄据飞狐口，河绕长城去渺茫。万里悲风随出塞，三年明月照思乡。平生亦抱昭君怨，白首犹寻结客场。愁绝春寒纷雨雪，送行难得酒盈觞。
紫菊
作者：屈大均
朝代：清
体裁：七言律诗

年年紫菊先黄菊，正色繇来得令迟。稍染清霜朱已夺，深含白露湿难持。冠边香杂茱萸气，钗畔妍争翡翠姿。重九最怜开应节，陶公篱落未曾知。
紫萸香慢·代州九日作
作者：屈大均
朝代：清
体裁：词

内三关，胡门偏险，尚馀赵氏长城。爱云中秋色，欲移帐，出龙庭。正值重阳佳节，有楼烦山戌，画鼓争迎。听扶南小曲、口外两筝人，教莫忆、故园乱莺。边声。万里相惊。谁听尔、不伤情。恨横磨大剑，长驱突骑，雄志无成。一天羽毛飞洒，却空羡、郅都鹰。尽驼酥、更倾千盏，一秋沉醉，忘却欲射妖星。弓矢散零。
紫萸香慢·送雁
作者：屈大均
朝代：清
体裁：词

恨沙蓬、偏随人转，更怜雾柳难青。问征鸿南向，几时暖，返龙庭。正有无边烟雪，与鲜飙千里，送度长城。向并门少待，白首牧羝人，正海上，手携李卿。秋声。宿定还惊。愁里月、不分明。又哀笳四起，衣砧断续，终夜伤情。跨羊小儿争射，恁能到、白蘋汀。尽长天、遍排人字，逆风飞去，毛羽随处飘零，书寄未成。
紫蒙
作者：屈大均
朝代：清
体裁：七言律诗

紫蒙近接黄花戍，黑水斜穿白草军。一道渝关兼扼海，双峰碣石故干云。天生飞将都无用，人是长城独不闻。愁绝辽西征战后，两河燐火暮纷纷。
紫霄峰
作者：屈大均
朝代：清
体裁：五言律诗

言携青玉杖，千折上云霄。石镜通秋月，兰泉应海潮。窗开三楚小，帆落九江遥。一片洪荒色，天风吹不消。
紫霞杯歌
作者：屈大均
朝代：清
体裁：古风

山之赤精石流丹，巢繇服之生羽翰。太玄赨黄作杯好，持酌酥醪颜不老。此杯不是芙蓉砂，君应得自神仙家。杯名甚美名紫霞，雄黄一朵雕桃华。连枝带叶大如掌，色似夭桃花两两。白石床中无此丹，此杯乃是丹干长。君今为寿见君情，自此觥船不用擎。百花仙酝频催酿，与尔林中日日倾。
綵花
作者：屈大均
朝代：清

佳人纤手即东君，剪出千葩似綵云。衔药燕来先上鬓，捎香蝶过早沾裙。金钱竞把年光买，实胜多从宫女分。灼灼椒花还有颂，堂前三妇最芳芬。家家天女散花来，天上人间一样裁。月令多从纤手出，春光先向剪刀开。枝无南北寒齐发，实有青黄暖更催。百福香奁纷上寿，就中争戴半红梅。
綵花·其一
作者：屈大均
朝代：清
体裁：七言律诗

佳人纤手即东君，剪出千葩似綵云。衔药燕来先上鬓，捎香蝶过早沾裙。金钱竞把年光买，实胜多从宫女分。灼灼椒花还有颂，堂前三妇最芳芬。
綵花·其二
作者：屈大均
朝代：清
体裁：七言律诗

家家天女散花来，天上人间一样裁。月令多从纤手出，春光先向剪刀开。枝无南北寒齐发，实有青黄暖更催。百福香奁纷上寿，就中争戴半红梅。
繁峙道中赠赵侯苍篆
作者：屈大均
朝代：清
体裁：五言律诗

三泉从太戏，西下作滹沱。白日秋来少，黄云战后多。弯弓随大猎，扣剑和清歌。回首人烟里，城楼接二峨。
繇云母峰上大小石楼
作者：屈大均
朝代：清
体裁：五言律诗

独上朱明顶，高寻仙子踪。玉楼夹日月，秋瀑飞芙蓉。白发几时变，青鸾安可从。何人弄长笛，忽过麻姑峰。
繇来曲
作者：屈大均
朝代：清

繇来巫峡女，本是楚山云。十二碧溪里，何峰不似君。朝朝香彷佛，暮暮梦氤氲。玉佩难要结，入神道自分。霜鬓欲成丝，多因生别离。无情是瑶瑟，未及曲终时。魂梦满三楚，云山纷九疑。天边无限树，总是一相思。猿啸有时断，其如溪水声。潺湲将客泪，日夜向江城。一自美人别，三逢秋雁征。寄书无处所，肠断玉琴情。江皋休怅望，烟树最迷人。彼美如秋水，相思在白蘋。彩云一以化，香草更无春。白首多哀怨，无端为雒神。
繇来曲·其一
作者：屈大均
朝代：清
体裁：五言律诗

繇来巫峡女，本是楚山云。十二碧溪里，何峰不似君。朝朝香彷佛，暮暮梦氤氲。玉佩难要结，入神道自分。
繇来曲·其三
作者：屈大均
朝代：清
体裁：五言律诗

猿啸有时断，其如溪水声。潺湲将客泪，日夜向江城。一自美人别，三逢秋雁征。寄书无处所，肠断玉琴情。
繇来曲·其二
作者：屈大均
朝代：清
体裁：五言律诗

霜鬓欲成丝，多因生别离。无情是瑶瑟，未及曲终时。魂梦满三楚，云山纷九疑。天边无限树，总是一相思。
繇来曲·其四
作者：屈大均
朝代：清
体裁：五言律诗

江皋休怅望，烟树最迷人。彼美如秋水，相思在白蘋。彩云一以化，香草更无春。白首多哀怨，无端为雒神。
红娘子·丁髻娘
作者：屈大均
朝代：清
体裁：词

戴胜何曾重。有髻方为凤。身是丁娘，心如閒客，那堪雕笼。喜长来、玉镜小台边，与钗头同梦。花朵开黄茸。人作芙蓉弄。两两穿枝，三三食蕊，何曾惊恐。想纤纤、飞燕掌中轻，得似他翾动。
红梅
作者：屈大均
朝代：清
体裁：七言律诗

生当屋角恨多阴，几朵微红半吐心。暖处易香嫌日薄，寒时难落怕风深。休教摘去围云髻，且使移来傍玉琴。小小相思怜不啄，枝间久立忽穿林。
红石榴
作者：屈大均
朝代：清

百叠裙裾染赩霞，仙人剪作此灵葩。光凝蝙蝠千年血，丹吐芙蓉万点砂。奇树旧分西海种，孤根元逐汉臣槎。珊瑚不敢言烽火，枝干何如朵朵花。光争龙烛是流晖，不夜名葩世所希。绛萼烧时云尽暖，丹须湿处露多肥。枝枝影为朱天出，朵朵香同赤帝归。更喜千房同一蒂，清泠不使玉浆微。真疑夜火百枝然，晞采扶桑色正鲜。吐纳朱光成十日，芬披丹气作双烟。膏凝可酿扶南酒，裙绉堪留太液仙。千叶垂腴嫌太密，有时难见晓妆妍。晔晔珊瑚映水宜，炎云沐浴更生姿。承风影拂河阳树，向日心倾若木枝。珠熟紫房开莫早，丹成朱火养休迟。不教纤手频来折，留烛兰堂欲暮时。丹若枝枝越女家，红争一朵髻边霞。煎成药饼须千叶，捣作香脂费几花。倾向玉盘新滴沥，移来金谷旧纷葩。水晶千子怜如一，浸液霜滋似露华。并蒂分贻弄镜人，荧荧一瓣上丹唇。红华自得江郎颂，朱实谁誇石氏珍。奇丽总无山海别，馨香更为雪霜新。簪来玄髻如朝日，解化南威艳绝伦。才看绛采满繁茎，已望天浆一雪酲。烽燧每教人巧笑，冰霜难夺尔孤荣。朱房荐处蒲萄让，素粒开时小凤争。华实有谁能并丽，为君裁赋答奇生。灼灼红牙大火含，玉颜酡为露华甘。施朱已似东家赤，染粉何须北地蓝。叶作香汤争午日，花为仙酝盛琼南。辟兵符子兼双朵，儿女纷纷角髻簪。结就金牙重压檐，摘来教且贮香奁。双房自得黄牛直，一实人争白马甜。夏吐已怜缃的满，秋开还爱绛须添。朝朝相对丹晖坐，扇暑风多不捲帘。重结重开一岁中，端阳节后未枝空。甘成玉液能疗渴，白就丹砂可养蒙。石虎苑中传子大，香炉峰上更花红。垂光九夏多炎德，吐尽精华为祝融。
红石榴·其一
作者：屈大均
朝代：清
体裁：七言律诗

百叠裙裾染赩霞，仙人剪作此灵葩。光凝蝙蝠千年血，丹吐芙蓉万点砂。奇树旧分西海种，孤根元逐汉臣槎。珊瑚不敢言烽火，枝干何如朵朵花。
红石榴·其七
作者：屈大均
朝代：清
体裁：七言律诗

才看绛采满繁茎，已望天浆一雪酲。烽燧每教人巧笑，冰霜难夺尔孤荣。朱房荐处蒲萄让，素粒开时小凤争。华实有谁能并丽，为君裁赋答奇生。
红石榴·其三
作者：屈大均
朝代：清
体裁：七言律诗

真疑夜火百枝然，晞采扶桑色正鲜。吐纳朱光成十日，芬披丹气作双烟。膏凝可酿扶南酒，裙绉堪留太液仙。千叶垂腴嫌太密，有时难见晓妆妍。
红石榴·其九
作者：屈大均
朝代：清
体裁：七言律诗

结就金牙重压檐，摘来教且贮香奁。双房自得黄牛直，一实人争白马甜。夏吐已怜缃的满，秋开还爱绛须添。朝朝相对丹晖坐，扇暑风多不捲帘。
红石榴·其二
作者：屈大均
朝代：清
体裁：七言律诗

光争龙烛是流晖，不夜名葩世所希。绛萼烧时云尽暖，丹须湿处露多肥。枝枝影为朱天出，朵朵香同赤帝归。更喜千房同一蒂，清泠不使玉浆微。
红石榴·其五
作者：屈大均
朝代：清
体裁：七言律诗

丹若枝枝越女家，红争一朵髻边霞。煎成药饼须千叶，捣作香脂费几花。倾向玉盘新滴沥，移来金谷旧纷葩。水晶千子怜如一，浸液霜滋似露华。
红石榴·其八
作者：屈大均
朝代：清
体裁：七言律诗

灼灼红牙大火含，玉颜酡为露华甘。施朱已似东家赤，染粉何须北地蓝。叶作香汤争午日，花为仙酝盛琼南。辟兵符子兼双朵，儿女纷纷角髻簪。
红石榴·其六
作者：屈大均
朝代：清
体裁：七言律诗

并蒂分贻弄镜人，荧荧一瓣上丹唇。红华自得江郎颂，朱实谁誇石氏珍。奇丽总无山海别，馨香更为雪霜新。簪来玄髻如朝日，解化南威艳绝伦。
红石榴·其十
作者：屈大均
朝代：清
体裁：七言律诗

重结重开一岁中，端阳节后未枝空。甘成玉液能疗渴，白就丹砂可养蒙。石虎苑中传子大，香炉峰上更花红。垂光九夏多炎德，吐尽精华为祝融。
红石榴·其四
作者：屈大均
朝代：清
体裁：七言律诗

晔晔珊瑚映水宜，炎云沐浴更生姿。承风影拂河阳树，向日心倾若木枝。珠熟紫房开莫早，丹成朱火养休迟。不教纤手频来折，留烛兰堂欲暮时。
红豆曲
作者：屈大均
朝代：清
体裁：五言绝句

江南红豆树，一叶一相思。红豆尚可尽，相思无已时。
纨扇词
作者：屈大均
朝代：清
体裁：五言绝句

纨扇先秋叶，徒怀明月新。自怜妾命薄，不敢妒他人。
纪岁珠辞
作者：屈大均
朝代：清
体裁：古风

新婚一月即相别，刺绣为生望同穴。岁置一珠贯綵丝，珠知岁月妾不知。珠为懊侬纪年物，泪红点点成胭脂。美目乃是珠母海，孕珠大小含惊采。鲛人慷慨泣夜光，争似妾多明月在。夫归数数系中珠，三十不足廿有馀。珠少不足新人用，留妾珠兮在罗襦。
纱窗恨
作者：屈大均
朝代：清
体裁：词

蜘蛛会织难成疋。枉多丝。玉琴半露光如漆，网经时。戒罗袖绿尘休拂，任柳绵、花片依依。更使啼痕在、似烟霏。
细月歌
作者：屈大均
朝代：清
体裁：古风

有天将军名太白，尝配明月逐月魄。小儿不识是长庚，唤作细月笑宾客。青莲小时月不识，白玉之盘向空掷。谓瑶台镜亦不然，镜岂有轮大十尺。太白之星诚易知，穿入月中苦蛮夷。太白高兮中国利，金星但愿出毋卑。汝今夜夜拜太白，朝朝启明起莫迟。启明多拜得聪慧，长庚更与命长宜。
细雨
作者：屈大均
朝代：清
体裁：五言律诗

细雨鹅毛似，春初以此寒。一天林未湿，半日路犹乾。影欲沉花屿，声先到药栏。出门愁滑甚，有友隔江干。
细饮
作者：屈大均
朝代：清
体裁：五言律诗

香醪须细饮，莫遽玉杯空。花片沾唇好，梨浆沁齿同。长酣应少德，薄醉即多功。一斗能弥月，那教美禄终。
经巩华城
作者：屈大均
朝代：清
体裁：五言律诗

秋风鞍马苦，独过巩华城。龙瓦飞空殿，雕旗折大营。奚儿弯石弩，赵女割银筝。讵念良家子，凄凉出塞情。
经罗紫山望拜文信国墓
作者：屈大均
朝代：清
体裁：七言律诗

宗臣祠墓草离离，罗紫山前世罕知。万里丹心悬岭海，千年白血照华夷。遗民但作西台哭，山鬼犹歌正气辞。长恨春秋人不识，如公方可配先师。
经铸浦
作者：屈大均
朝代：清
体裁：五言律诗

当年欧冶子，此地铸龙泉。一雪君王耻，雌雄飞入渊。云消天镜出，风起石帆悬。谁见登临客，高歌忆古贤。
经阳江电白边界感赋
作者：屈大均
朝代：清

南极成沙塞，长城界海云。涛声天外落，雨气日中分。不见戈船影，徒劳甲马群。红夷有孤岛，辛苦汉将军。城从虎门起，千里跨空冥。多垒虚防海，非边亦筑亭。中华馀一岛，正朔在重溟。望断黄龙舰，风帆似水萍。
经阳江电白边界感赋·其一
作者：屈大均
朝代：清
体裁：五言律诗

南极成沙塞，长城界海云。涛声天外落，雨气日中分。不见戈船影，徒劳甲马群。红夷有孤岛，辛苦汉将军。
经阳江电白边界感赋·其二
作者：屈大均
朝代：清
体裁：五言律诗

城从虎门起，千里跨空冥。多垒虚防海，非边亦筑亭。中华馀一岛，正朔在重溟。望断黄龙舰，风帆似水萍。
经韩侯钓台
作者：屈大均
朝代：清

汉王将将术，早有蒯通知。自是英雄德，难忘衣食私。功高应不赏，器满实难持。淼淼长淮水，当年把钓丝。刘项曾悬命，侯王已得时。英雄天亦忌，黄老尔空师。皦日长淮水，繁花漂母祠。千秋一洒泪，仗剑复何之。
经韩侯钓台·其一
作者：屈大均
朝代：清
体裁：五言律诗

汉王将将术，早有蒯通知。自是英雄德，难忘衣食私。功高应不赏，器满实难持。淼淼长淮水，当年把钓丝。
经韩侯钓台·其二
作者：屈大均
朝代：清
体裁：五言律诗

刘项曾悬命，侯王已得时。英雄天亦忌，黄老尔空师。皦日长淮水，繁花漂母祠。千秋一洒泪，仗剑复何之。
经高要诸村墟作
作者：屈大均
朝代：清

高要村落好，一一种芭蕉。半作疍娘布，全胜鲛室绡。阴多宜夏日，响乱似春潮。子熟无人买，儿童作饵饶。西截牂江水，人家半捕鱼。柑花山女戴，蕉叶野人书。潦白禾难长，霜黄木未疏。月知船有客，相照水窗虚。一路鱼花步，江人取不稀。潮来炎海远，瘴到郁洲微。涩勒成山砦，离支作水围。鹧鸪啼断处，春有一人归。浮沉凫雁似，妇女打鱼船。白荚惟求米，黄花不取钱。罾乾明月下，衣湿沓潮边。越女芙蓉种，何人不可莲。九江鱼种户，三水疍家村。艇出多高尾，罾开半硬门。川从交阯远，山到大尧尊。一片柑橙国，人烟紫翠屯。虚日从金利，蕉身买到村。女红多作布，男事半为园。野鹿当春满，潮鸡未曙喧。场师吾欲学，橘柚映衡门。
经高要诸村墟作·其一
作者：屈大均
朝代：清
体裁：五言律诗

高要村落好，一一种芭蕉。半作疍娘布，全胜鲛室绡。阴多宜夏日，响乱似春潮。子熟无人买，儿童作饵饶。
经高要诸村墟作·其三
作者：屈大均
朝代：清
体裁：五言律诗

一路鱼花步，江人取不稀。潮来炎海远，瘴到郁洲微。涩勒成山砦，离支作水围。鹧鸪啼断处，春有一人归。
经高要诸村墟作·其二
作者：屈大均
朝代：清
体裁：五言律诗

西截牂江水，人家半捕鱼。柑花山女戴，蕉叶野人书。潦白禾难长，霜黄木未疏。月知船有客，相照水窗虚。
经高要诸村墟作·其五
作者：屈大均
朝代：清
体裁：五言律诗

九江鱼种户，三水疍家村。艇出多高尾，罾开半硬门。川从交阯远，山到大尧尊。一片柑橙国，人烟紫翠屯。
经高要诸村墟作·其六
作者：屈大均
朝代：清
体裁：五言律诗

虚日从金利，蕉身买到村。女红多作布，男事半为园。野鹿当春满，潮鸡未曙喧。场师吾欲学，橘柚映衡门。
经高要诸村墟作·其四
作者：屈大均
朝代：清
体裁：五言律诗

浮沉凫雁似，妇女打鱼船。白荚惟求米，黄花不取钱。罾乾明月下，衣湿沓潮边。越女芙蓉种，何人不可莲。
结交操
作者：屈大均
朝代：清
体裁：古风

吁嗟嗟，我之与子交兮，子如日兮月如我。未望兮而日在其右，既望兮而日在其左。左与右兮其皆溯日以为明，离日须臾兮月诚不可。日以月为其命兮，日得月而天下有水。月以日为性兮，月得日而天下有火。两相济兮以长生，与天地不堕。
结网
作者：屈大均
朝代：清
体裁：五言律诗

蟹肥新白露，螺瘦未秋分。蚬子飞乘雾，鱼花起似云。久于渔事熟，未了海翁勤。结网无如尔，垂竿不在君。
绛桃
作者：屈大均
朝代：清
体裁：七言绝句

露井桃花似玉妃，东皇频使著绯衣。晴开朵朵如杯大，醉杀朝阳露未晞。
绛都春
作者：屈大均
朝代：清
体裁：词

庞妻赵女，本酒泉丽质，小字娥亲。阴市好刀，磨砻犀利，鹿车中、嬉春日日施红粉。卷帏人道佳人。挟长持短，诛雠报父。不顾娇身。遂杀凶豪李寿，任娥眉溅血，玉骨成尘。孝媛帝怜，香名人播，已千春。曹娥与尔争英烈，更同缑玉芳芬。子胥渐汝，吹箫一片苦辛。
绥德城下作
作者：屈大均
朝代：清
体裁：古风

白日何萧条，边声吹枯桑。浮云终不归，随风四飞扬。言登赫连台，万里望西羌。匈奴多种落，纷纷如牛羊。白骨委蓬蒿，谁知是国殇。向夕闻芦笳，泪沾铁裲裆。立发而虎视，何当吞八荒。大刀搏白虹，长箭指天狼。月照戍楼中，不寐空徬徨。男儿有气节，安得思故乡。
绯桃
作者：屈大均
朝代：清
体裁：七言绝句

炎方隔岁已春华，每恨花朝不见花。多谢绯桃情意好，清明开向野人家。
绯桃碧桃秋开承黄丈折赠二枝诗以答之
作者：屈大均
朝代：清
体裁：七言绝句

朵朵秋光照角巾，桃开多为白头人。红绯白碧持相媚，不使黄花不见春。
维帝篇
作者：屈大均
朝代：清
体裁：古风

维帝颛顼裔，周氏相蝉嫣。食土荆湘邑，屈姓何连绵。左徒死怀忠，日月在罗渊。宗臣不去国，恩义同比干。子孙藏剑佩，世守长沙田。汉初实关中，昭景同西迁。族贵称王孙，文采未相宣。武帝爱离骚，始命淮南笺。买臣工楚学，能言廿五篇。三闾之弟子，王逸益精妍。所恨灵均孙，名姓未有传。唐时美词藻，只有屈同仙。千载失宗支，遗书荡如烟。徒闻宋南渡，我祖从秦川。抱挟离骚经，肇居番禺偏。番禺两山连，桂林横大川。冰霜避炎德，熊罴盘层峦。神灵所窟宅，形胜亚中原。少祖拥义兵，力拒元可汗。言从东莞伯，归命洪武年。褒勋锡彤矢，作镇临幽燕。本支在茭塘，世德列朝鹓。三闾大夫祠，峨峨南澥边。景差与宋玉，配享蘼芜坛。女媭之婵媛，岁时祀孔虔。天问及九章，凄悲被笙弦。称觞何济济，伐鼓复填填。女巫献玉琐，姣服若飞鸾。灵兮黪两螭，云旌来翩翩。迎之激楚舞，侑以招魂篇。习射张大侯，中者为神欢。山谷气巃嵷，樛木缭苍烟。土膏春既动，禾稼郁芊芊。聚族二千人，公耕兹墓田。百果从离支，芬馨充豆边。龙目酿饮酥，醪者寿多延。东家笼窗竹，西邻翡翠兰。中池翔文鱼，孔雀尾斓斑。皓发四五叟，混茫谈羲轩。子弟工文辞，风华尚小山。榕树大十围，流泉应鸣蝉。百尺木棉花，朱火然高天。灵境似华胥，淳俗誇桃源。花落鸡犬静，处处张春筵。爰从广州陷，我父方言还。勤王功未成，避世志难宣。吁嗟蚩尤乱，阊阖纷刀鋋。湘君沉锦瑟，重华失金銮。四澥沸鼎镬，九州惊虚弦。将相妇人衣，崩角穹庐前。其时歌薤露，吾亲泪涟涟。龚胜屡绝粒，陶潜时呜弦。遂筑怀沙亭，背冈带修湍。岌岌远游冠，卖药东市廛。增城受丹诀，委蜕从稚川。正气得所繇，庶几返自然。嗟予破家产，报国多迍邅。左持将军头，右揕秦王肩。虎狼不足刺，生劫酬燕丹。吁嗟天命衰，脱身出函关。爰从翟义公，兴师平陵西。逐日麾金戈，捎星曳红旃。黄帝驾象车，飞廉挥虹鞭。一夫先拔木，五丁齐开山。魑魅纷来战，雷霆相纠缠。予时当一队，矢尽犹争先。猛士尽疮痍，一呼皆腾鞍。手剥太行玃，足蹂阴山豜。雄虺昂九首，吞人益其肝。神虬忽失穴，潢污蟠蜿蜒。不能为国殇，含羞馀空拳。天方造草昧，养晦为大贤。鹏运需扶摇，折翼避鹰鹯。割肉聊自食，毋须膏火煎。婉彼蛾眉女，瑶瑟中道捐。大禹方胼胝，遑恤涂山颜。客获千金殊，乃遭骊龙眠。英雄不学道，功名安足传。飘然登太山，长啸摇天门。鸡呜见澥日，涌出如金盘。神光腾八极，顿豁鸿濛前。盘古日九变，玉斧开方圆。死生如循环，寻之渺无端。公孙舞双剑，宜僚弄一丸。鬼出忽电入，兵机获无传。囊括其雌雄，妙得将将权。蒲且弯长弓，风胡操龙泉。卫我归罗浮，省母梧桐间。凤凰挟其雏，羽仪九苞妍。一鸣圣人生，再呜泰阶平。此身非血肉，五岳共乔骞。庶几鞠育恩，少报罔极焉。弟妹未婚嫁，夙夜亦怀仙。寡兄奉为师，冥探太素言。梁鸿尝牧豕，弄玉思骑鸾。织缣为亲衣，采薇为亲餐。甘瓜抱苦蒂，骨肉相夤缘。自谓依庭闱，没齿同贞坚。何意鲜飙激，孤雁吹飞翻。日月有盈亏，吾生遑得閒。挥涕出门去，斯民方倒悬。事亲贵养志，治国若烹鲜。乘彼太清霞，白鹿何娟娟。尘垢铸尧舜，羽翼凌绮园。御世有操纵，六辔如琴然。四夷若牛马，累累受拘牵。东游寒风阙，西戏昆崙巅。足性自无待，横流一手援。回顾乡闾中，萧萧桑梓寒。仲尼怀疾固，思归修遗编。百川朝沧溟，清浊必还源。北斗天中央，周流光不偏。姑射以神凝，使民庇厉蠲。苏耽能反本，化为黄鹄旋。
绵帐春·槟榔
作者：屈大均
朝代：清
体裁：词

花发房中，子生房外。一颗颗、来从琼海。带花餐，连叶嚼，喜颜红十倍。胭脂能代。大把咸分，小将乾配。尽儿女、长盈绣袋。汁须吞，渣须吐，添香灰至再。馀甘还爱。
绿树
作者：屈大均
朝代：清
体裁：五言律诗

江南芳树满，色似水波鲜。一半为杨柳，风吹绿涨天。长因新叶好，益念故花妍。黄鸟藏何处，声声总可怜。
绿牡丹
作者：屈大均
朝代：清
体裁：七言律诗

绝代名葩雒下无，香分螺黛十眉图。花中不辩来么凤，叶底多疑是绿珠。罗袖浅将苔色染，玉盘寒爱露华濡。姚黄莫即愁为里，青帝思光此独殊。
绿珠
作者：屈大均
朝代：清
体裁：七言绝句

越女能诗始绿珠，懊侬一曲艳吴歈。身轻好似飞花堕，化作明霞入太无。
绿珠井
作者：屈大均
朝代：清

懊侬曾照井泉清，一代红颜水底明。丝布正愁穿指涩，花裙频使坠楼轻。翾风枉作房中老，王氏虚为粪土英。白首同归有才子，当时金谷总多情。寒泉终古白粼粼，饮水能令出丽人。梁女自归金谷日，蛮花都让绿萝春。长为石氏千秋事，未死真珠十斛身。吹笛当时多弟子，有谁相殉落花尘。
绿珠井·其一
作者：屈大均
朝代：清
体裁：七言律诗

懊侬曾照井泉清，一代红颜水底明。丝布正愁穿指涩，花裙频使坠楼轻。翾风枉作房中老，王氏虚为粪土英。白首同归有才子，当时金谷总多情。
绿珠井·其二
作者：屈大均
朝代：清
体裁：七言律诗

寒泉终古白粼粼，饮水能令出丽人。梁女自归金谷日，蛮花都让绿萝春。长为石氏千秋事，未死真珠十斛身。吹笛当时多弟子，有谁相殉落花尘。
绿端砚为严藕渔宫允作
作者：屈大均
朝代：清

尽爱端溪紫，曾知绿玉无。光分铜雀瓦，色映石家珠。追琢凭君好，摩娑取自娱。毋贻美人去，博得锦襜褕。一泓池水好，长作鸭头来。蕉叶磨逾出，苔花洗不开。益君金橐物，宜尔玉堂才。并与羊肝紫，香榆作匣回。生长当铜绿，精华日已坚。丝怜黄作里，玉恨紫成烟。眉黛含犹浅，心花吐正鲜。饮池么凤子，毛羽似君妍。亦欲向羚羊，兼金买一方。偏宜赋鹦鹉，更可咏鸳鸯。色并黄裳美，情分碧玉香。不须鸲鹆晕，已比水岩长。自此东西洞，无烦割紫云。青花虽复尔，绿髓不如君。久握成温玉，轻研许翠裙。蕉间天一尺，日夕吐氤氲。
绿端砚为严藕渔宫允作·其一
作者：屈大均
朝代：清
体裁：五言律诗

尽爱端溪紫，曾知绿玉无。光分铜雀瓦，色映石家珠。追琢凭君好，摩娑取自娱。毋贻美人去，博得锦襜褕。
绿端砚为严藕渔宫允作·其三
作者：屈大均
朝代：清
体裁：五言律诗

生长当铜绿，精华日已坚。丝怜黄作里，玉恨紫成烟。眉黛含犹浅，心花吐正鲜。饮池么凤子，毛羽似君妍。
绿端砚为严藕渔宫允作·其二
作者：屈大均
朝代：清
体裁：五言律诗

一泓池水好，长作鸭头来。蕉叶磨逾出，苔花洗不开。益君金橐物，宜尔玉堂才。并与羊肝紫，香榆作匣回。
绿端砚为严藕渔宫允作·其五
作者：屈大均
朝代：清
体裁：五言律诗

自此东西洞，无烦割紫云。青花虽复尔，绿髓不如君。久握成温玉，轻研许翠裙。蕉间天一尺，日夕吐氤氲。
绿端砚为严藕渔宫允作·其四
作者：屈大均
朝代：清
体裁：五言律诗

亦欲向羚羊，兼金买一方。偏宜赋鹦鹉，更可咏鸳鸯。色并黄裳美，情分碧玉香。不须鸲鹆晕，已比水岩长。
绿绮琴歌
作者：屈大均
朝代：清
体裁：古风

罗浮四月春泉决，流出千溪万溪雪。丰湖浩渺连空天，鸳鸯鸂鶒纷明灭。主人汉代执金吾，归筑楼台半在湖。桂棹湖南邀宋玉，银筝湖北奏罗敷。顾谓双鬟陈绿绮，一时宾客皆倾耳。言是中书邝子琴，珠徽如月寒光起。梅花千片断龙鳞，沉香一节烧鸾尾。制自唐朝武德年，隐隐金书御玺连。毅皇亲向宫中选，赐与刘卿世世传。中书乃自刘家得，似捧乌号泪沾臆。珍重君王手泽馀，大弦小弦日拂拭。时飞纤指理南风，彷佛重华见颜色。自从朔骑围三城，中书奉使归筹兵。日与元戎亲矢石，时将彩笔作戈旌。双阙恨屯回纥马，六龙愁在亚夫营。城陷中书义不辱，抱琴西向苍梧哭。稽康既绝太平引，伯喈亦断清溪曲。一缕肠萦寡女丝，三年血变钟山玉。可怜此琴遂流落，龙唇凤嗉归沙漠。蔡女胡笳相惨凄，王昭琵琶共萧索。叹君高义赎兹琴，黄金如山难比心。我友忠魂今有托，先朝法物不同沉。我昔山东见翔凤，念是威皇手所弄。复从太尝见赐琴，一朝开元旧供奉。背有崇祯玉玺留，五声亡角悲民流。太尝为我一挥手，呼天抢地愁复愁。君是当年侍从者，出入尝陪八骏马。十三官拜羽林郎，二十战酣涿鹿野。一自龙髯不及攀，丰湖一曲遂栖閒。乐器不同微子抱，淋铃难见上皇还。此琴宝惜宜加厚，列朝恩在宫商间。安得翔凤入君手，更召太尝至窗牖。一奏当令白鹄翔，再弹会见神龙吼。
编史作
作者：屈大均
朝代：清
体裁：五言绝句

笔削吾何倦，春秋以没身。诸侯多史记，采取托何人。
罗定山歌
作者：屈大均
朝代：清

花练初著时，郎乘果下马。何处遣相寻，知在荔枝下。果下紫骝嘶，郎来自水西。折侬花不得，花不为郎低。
罗定山歌·其一
作者：屈大均
朝代：清
体裁：五言绝句

花练初著时，郎乘果下马。何处遣相寻，知在荔枝下。
罗定山歌·其二
作者：屈大均
朝代：清
体裁：五言绝句

果下紫骝嘶，郎来自水西。折侬花不得，花不为郎低。
罗敷媚 瓶中纸梅花二首 其一
作者：屈大均
朝代：清
体裁：词

瑶华先吐婵娟手，白茧生姿。不界乌丝。细作春光下剪迟。冰绡片片那能似，似得霜肥。香动南枝。两两同心照水时。
罗敷媚·其二
作者：屈大均
朝代：清
体裁：词

锦江滑腻层层染，半写香奁。不用花缣。多少春光在玉纤。枝枝剪出皆檀晕，一朵先簪。粉印微沾。翠羽教他尽欲衔。
罗敷媚·瓶中纸梅花二首
作者：屈大均
朝代：清

瑶华先吐婵娟手，白茧生姿。不界乌丝。细作春光下剪迟。冰绡片片那能似，似得霜肥。香动南枝。两两同心照水时。锦江滑腻层层染，半写香奁。不用花缣。多少春光在玉纤。枝枝剪出皆檀晕，一朵先簪。粉印微沾。翠羽教他尽欲衔。
罗敷媚·碧桃
作者：屈大均
朝代：清
体裁：词

洗红尽褪夭夭色，雪粉犹多。不肯颜酡。浓淡胭脂总笑他。看朱成碧朦胧甚，只为相思。不见红儿。化作瑶华怎得知。
罗浮
作者：屈大均
朝代：清
体裁：五言绝句

本是罗浮岫，南来逐海潮。双峰连碧汉，上有一天桥。
罗浮对酒歌
作者：屈大均
朝代：清

为农只是种花田，花换春醪不用钱。更向梅花村里住，梅花持去酒如泉。袅袅飞猿下翠林，洞门花密昼长阴。松风吹尽人间事，不使兴亡上客心。
罗浮对酒歌·其一
作者：屈大均
朝代：清
体裁：七言绝句

为农只是种花田，花换春醪不用钱。更向梅花村里住，梅花持去酒如泉。
罗浮对酒歌·其二
作者：屈大均
朝代：清
体裁：七言绝句

袅袅飞猿下翠林，洞门花密昼长阴。松风吹尽人间事，不使兴亡上客心。
罗浮对雪歌
作者：屈大均
朝代：清
体裁：古风

峤南自古无大雪，况复罗浮火洞穴。山人不识冰与霜，白露少凝阴道绝。今年季冬太苦寒，雪花三尺如玉盘。麻姑玉女尽头白，四百缟素失峰峦。天气忽将南作北，层冰峨峨路四塞。浮碇冈头似白山，罗阳溪口成敕勒。千株万株松欲摧，梅花冻死无一开。北风惨吹笼葱裂，猿狖僵卧吟且哀。辟寒有方得仙客，斫取龙鳞薪琥珀。地炉烧出日轮红，天井迸来云箭白。咫尺空濛接海津，光摇宫阙失金银。玉作越王烽火树，瑶华飞满珊瑚身。天鸡夜半冻不叫，曜灵忍失朱明照。久伤乌羽坠重光，安得烛龙衔一爝。欲挽羲车力士无，穷阴苦逼岁华徂。麑裘不暖难消夜，坐拥瑶琴影太弧。
罗浮探梅歌为臧喟亭作
作者：屈大均
朝代：清
体裁：古风

罗浮梅花天下闻，千树万树如白云。开时花似玉杯大，枝枝受命罗浮君。么凤一食三百朵，绿萼檀香留与我。君来先到梅花村，重梦美人君不可。四百峰间开更开，花从旧蒂作新胎。今岁雪多添一瓣，去年霜少尽重台。玄墓西溪花百里，可惜天寒香似水。炎天气暖长氤氲，生熟水沉作须蕊。不到罗浮争得知，梅花自此长相思。化为蝴蝶车轮大，岁岁来攀太古枝。
罗浮放歌
作者：屈大均
朝代：清
体裁：古风

罗浮山上梅花村，花开大者如玉盘。我昔化为一蝴蝶，五彩绡衣花作餐。忽遇仙人萼绿华，相携共访葛洪家。凤凰楼倚扶桑树，琥珀杯流东海霞。我心皎皎如秋月，光映寒潭无可说。临风时弄一弦琴，猿鸟啾啾悲枫林。巢繇不为苍生起，坐使神州俱陆沉。
罗浮曲
作者：屈大均
朝代：清

可怜罗浮山，离合亦有时。天雨罗浮合，天晴罗浮离。赖有一铁桥，高高跨紫霄。罗浮离复合，不用涉江潮。
罗浮曲·其一
作者：屈大均
朝代：清
体裁：五言绝句

可怜罗浮山，离合亦有时。天雨罗浮合，天晴罗浮离。
罗浮曲·其二
作者：屈大均
朝代：清
体裁：五言绝句

赖有一铁桥，高高跨紫霄。罗浮离复合，不用涉江潮。
罗浮杂咏
作者：屈大均
朝代：清

松风无大小，吹得石楼飞。一片水帘影，纷纷落翠微。月为玉女镜，花是麻姑衣。寄语大蝴蝶，相迎羽客归。空外日氤氲，茫茫四百君。雨将双岳合，晴以一泉分。石柱支青壁，香炉吐白云。穿林深浅去，惊起碧鸡群。玉女老人边，窥人出紫烟。镜台一瑶石，裙带两飞泉。明月白成水，梅花香在天。枫林萧瑟甚，夜半尚闻蝉。峰路时时断，翻嫌瀑布多。水浮苍树去，山逐白云过。饷客惟朱草，牵人是绿萝。踟蹰石梁畔，心奈欲归何。
罗浮杂咏·其一
作者：屈大均
朝代：清
体裁：五言律诗

松风无大小，吹得石楼飞。一片水帘影，纷纷落翠微。月为玉女镜，花是麻姑衣。寄语大蝴蝶，相迎羽客归。
罗浮杂咏·其三
作者：屈大均
朝代：清
体裁：五言律诗

玉女老人边，窥人出紫烟。镜台一瑶石，裙带两飞泉。明月白成水，梅花香在天。枫林萧瑟甚，夜半尚闻蝉。
罗浮杂咏·其二
作者：屈大均
朝代：清
体裁：五言律诗

空外日氤氲，茫茫四百君。雨将双岳合，晴以一泉分。石柱支青壁，香炉吐白云。穿林深浅去，惊起碧鸡群。
罗浮杂咏·其四
作者：屈大均
朝代：清
体裁：五言律诗

峰路时时断，翻嫌瀑布多。水浮苍树去，山逐白云过。饷客惟朱草，牵人是绿萝。踟蹰石梁畔，心奈欲归何。
罗浮道中作
作者：屈大均
朝代：清

梅花处处解相迎，洞口无人问姓名。几道飞泉天上落，乱随风雨作秋声。梅花村口水帘长，飞出春泉万壑香。红翠碧鸡知客至，相迎直至玉溪阳。行逐飞泉上白龙，人人分得一芙蓉。一声玉笛天边起，吹落梅花四百峰。
罗浮道中作·其一
作者：屈大均
朝代：清
体裁：七言绝句

梅花处处解相迎，洞口无人问姓名。几道飞泉天上落，乱随风雨作秋声。
罗浮道中作·其三
作者：屈大均
朝代：清
体裁：七言绝句

行逐飞泉上白龙，人人分得一芙蓉。一声玉笛天边起，吹落梅花四百峰。
罗浮道中作·其二
作者：屈大均
朝代：清
体裁：七言绝句

梅花村口水帘长，飞出春泉万壑香。红翠碧鸡知客至，相迎直至玉溪阳。
罗生以角弓赠行
作者：屈大均
朝代：清
体裁：五言律诗

丈夫求一饭，不到孟尝前。贫贱多知己，飘零及壮年。亲劳角弓赠，申以紫骝篇。此去非游猎，烟尘满朔天。
罗翁八十有五善琴诗以赠之
作者：屈大均
朝代：清

横琴复何事，老向七弦中。发是先朝白，颜非故国红。蠲愁花有力，养寿酒无功。为我弹神化，泠泠松下风。老知琴德好，新斲峄阳桐。太古追元响，先王咏素风。无忧谁皓发，有道自方瞳。汝亦成连子，移情山水中。
罗翁八十有五善琴诗以赠之·其一
作者：屈大均
朝代：清
体裁：五言律诗

横琴复何事，老向七弦中。发是先朝白，颜非故国红。蠲愁花有力，养寿酒无功。为我弹神化，泠泠松下风。
罗翁八十有五善琴诗以赠之·其二
作者：屈大均
朝代：清
体裁：五言律诗

老知琴德好，新斲峄阳桐。太古追元响，先王咏素风。无忧谁皓发，有道自方瞳。汝亦成连子，移情山水中。
罾布谣
作者：屈大均
朝代：清
体裁：四言诗

以罾为布，渔家所造。著以取鱼，不忧风飓。
羊城秋日有作
作者：屈大均
朝代：清
体裁：七言律诗

炎天九月已狐裘，南雪年来不待秋。砧杵声如光禄塞，牛羊气似白登楼。番禺山断成天阙，日月泉乾失药洲。霸业已随流水去，花田一片自风流。
美人
作者：屈大均
朝代：清
体裁：五言律诗

美人爱辞赋，自号曰文君。天使鸾凰合，人教绿绮闻。千秋一放诞，绝世此清芬。锦水琴台在，高高入暮云。
美女篇有赠
作者：屈大均
朝代：清
体裁：七言律诗

佳人高义重求贤，不逐明妃去朔边。青紫人惊奇女气，光华天与宓妃妍。沾濡只是嫌多露，燕婉何须及盛年。尚有多情双紫燕，芳春相伴画帘前。
羽仙歌
作者：屈大均
朝代：清
体裁：词

七星岩好。有玉屏遮道。醉石横空似人倒。倩古松扶起，又花压欹斜，雾半坠、知是酒星难老。凉风长绕树，黄叶萧骚，似有哀猿镇吟啸。随步屧，同上崩岩，开凤嗉、弹取箕山现操。问山鬼、理由总为谁，怀大小丁香，向人含笑。
翠
作者：屈大均
朝代：清
体裁：五言绝句

白翠将红翠，双双花里栖。自怜毛羽好，日夕浴清溪。
翠羽
作者：屈大均
朝代：清

罗浮翠羽日啾啾，饱食梅花亦复愁。不见美人来树下，月明寒作泪光流。纷纷幺凤向瑶华，收尽香烟不似花。绿萼一株餐不尽，衔将数片过东家。
翠羽·其一
作者：屈大均
朝代：清
体裁：七言绝句

罗浮翠羽日啾啾，饱食梅花亦复愁。不见美人来树下，月明寒作泪光流。
翠羽·其二
作者：屈大均
朝代：清
体裁：七言绝句

纷纷幺凤向瑶华，收尽香烟不似花。绿萼一株餐不尽，衔将数片过东家。
翡翠
作者：屈大均
朝代：清
体裁：七言绝句

雌青雄赤是鱼师，日夕清波浴不迟。低处为巢因爱子，花工捕向月明时。
翡翠兰
作者：屈大均
朝代：清
体裁：五言绝句

出上才双叶，抽心已一花。色应欺翠羽，香未减兰葩。
翻香令
作者：屈大均
朝代：清
体裁：词

香魂煎出怕多烟。为焦翻取气还鲜。玻璃片，轻轻隔，要氤氲，香在有无间。莞中黄熟胜沉栈。忍教持向博山燃。且藏取，箱奁内，待荀郎，薰透玉婵娟。
老来红
作者：屈大均
朝代：清
体裁：七言绝句

秋来花亦解还童，枫叶凝丹与尔同。衰白不愁青镜笑，玉颜吾定老来红。
老树歌为蒋少参寿
作者：屈大均
朝代：清
体裁：古风

少参堂侧有老树，似榕非榕榕所寓。叶叶含苞如木笔，叶开忽似花争吐。花亦非花花不如，红浅绿深带膏露。千万根须作一身，虎倒龙颠应有故。我公构宇轮囷下，日见柯条出烟雾。公馀一日三摩挲，时遣词人竞题赋。拥肿不知大几抱，朔雪炎霜自朝暮。青牛变化已多年，白鹤巢栖宁有数。尉佗城中古木少，除却菩提应独步。越人以此为甘棠，一叶一枝孺子慕。公之先公所根本，南海一株磐石固。百年父老已汤沐，万古神灵定呵护。霜威尚带西台柏，匠石森然不敢顾。五岭凭兹作梁栋，望似丘山阴四布。吐纳精华日影中，元气茫茫各奔赴。膏流金玉总堪饵，腹有文章长不蠹。天南奇树罕人知，木棉千尺虚当路。桢干因君益大春，剪拜恐为雷雨怒。
老矣
作者：屈大均
朝代：清
体裁：五言律诗

儿女半强葆，啼饥不断声。贫令慈孝损，愁觉死生轻。旧叶当春落，新花向腊荣。时乎那可再，老矣泪空倾。
老至
作者：屈大均
朝代：清

老至贫逾甚，无营但昼眠。瓶馀陶氏粟，杖少阮家钱。妻子同饥渴，琴书欲弃捐。黄花不肯放，留待酒如泉。发少惟冠箨，龙钟节一枝。红颜应有日，白首岂无时。菊暖秋难得，柑寒晚更宜。终同黄绮辈，懒作帝王师。白头依膝下，人羡六旬人。谷口何如郑，商颜不是秦。收嫌香稻晚，采爱紫芝春。日夕弄雏鸟，婴儿戏锦茵。
老至·其一
作者：屈大均
朝代：清
体裁：五言律诗

老至贫逾甚，无营但昼眠。瓶馀陶氏粟，杖少阮家钱。妻子同饥渴，琴书欲弃捐。黄花不肯放，留待酒如泉。
老至·其三
作者：屈大均
朝代：清
体裁：五言律诗

白头依膝下，人羡六旬人。谷口何如郑，商颜不是秦。收嫌香稻晚，采爱紫芝春。日夕弄雏鸟，婴儿戏锦茵。
老至·其二
作者：屈大均
朝代：清
体裁：五言律诗

发少惟冠箨，龙钟节一枝。红颜应有日，白首岂无时。菊暖秋难得，柑寒晚更宜。终同黄绮辈，懒作帝王师。
老谷树为大风所摧诗以伤之
作者：屈大均
朝代：清

谷树大数围，植时不知岁。精多作胶液，注流至根柢。斲以团丹砂，玄黄何泥泥。或为金石漆，脂膏苦自毙。虫蚁所疮痏，百千以肤噬。臃肿既空心，拳曲亦流涕。霜皮剥辱馀，虽存若蜩蜕。窍穴一穿漏，枅圈无巨细。腹中若蜂房，蛇鼠相启闭。一二鼻口者，火入烟蒙翳。疾雷屡震惊，花叶多焦脆。䬏䬔昨楝风，四方忽排挤。怒呺一昼夜，柯条尚牛掣。雨师复掊击，参天俄失势。朽蠹已有年，婆娑终一蹶。摧折当腰吕，寻尺若刀？。崩压西邻墙，斧斤劳仆隶。大枝劈不开，小枝竞先曳。凭依惧有神，酒食陈微祭。丧我高楼阴，炎曦无可蔽。嘲啾绝燕雀，缠糺失萝荔。生身本恶木，美名蒙诟厉。散材一何幸，与檀作兄弟。托身在丘园，有萚思为砺。斑谷持作冠，楮桑持作币。所用虽皮肤，于人已有济。亦未苦其生，楂梨共狼戾。本无劲挺姿，枝节多疣赘。菑害始香甘，蠢动乘其敝。狙猿杙亦安，岂必高名丽。受命有穷时，薪蒸不遑计。培覆皆天年，萌蘖庶自卫。
老谷树为大风所摧诗以伤之
作者：屈大均
朝代：清
体裁：古风

谷树大数围，植时不知岁。精多作胶液，注流至根柢。斲以团丹砂，玄黄何泥泥。或为金石漆，脂膏苦自毙。虫蚁所疮痏，百千以肤噬。臃肿既空心，拳曲亦流涕。霜皮剥辱馀，虽存若蜩蜕。窍穴一穿漏，枅圈无巨细。腹中若蜂房，蛇鼠相启闭。一二鼻口者，火入烟蒙翳。疾雷屡震惊，花叶多焦脆。䬏䬔昨楝风，四方忽排挤。怒呺一昼夜，柯条尚牛掣。雨师复掊击，参天俄失势。朽蠹已有年，婆娑终一蹶。摧折当腰吕，寻尺若刀�。崩压西邻墙，斧斤劳仆隶。大枝劈不开，小枝竞先曳。凭依惧有神，酒食陈微祭。丧我高楼阴，炎曦无可蔽。嘲啾绝燕雀，缠糺失萝荔。生身本恶木，美名蒙诟厉。散材一何幸，与檀作兄弟。托身在丘园，有萚思为砺。斑谷持作冠，楮桑持作币。所用虽皮肤，于人已有济。亦未苦其生，楂梨共狼戾。本无劲挺姿，枝节多疣赘。菑害始香甘，蠢动乘其敝。狙猿杙亦安，岂必高名丽。受命有穷时，薪蒸不遑计。培覆皆天年，萌蘖庶自卫。
耒阳观诸葛武侯碑
作者：屈大均
朝代：清
体裁：五言律诗

武侯擒孟获，刻石耒阳川。威震华夷日，心劳将相年。三分留正统，二表格皇天。终古英雄客，看碑泪泫然。
耶溪
作者：屈大均
朝代：清

春水没湖堤，舟平与草齐。荷花都解语，莫向若耶溪。一片耶溪水，佳人拂镜过。至今生菡萏，香比洞庭多。
耶溪·其一
作者：屈大均
朝代：清
体裁：五言绝句

春水没湖堤，舟平与草齐。荷花都解语，莫向若耶溪。
耶溪·其二
作者：屈大均
朝代：清
体裁：五言绝句

一片耶溪水，佳人拂镜过。至今生菡萏，香比洞庭多。
耶溪夜游
作者：屈大均
朝代：清
体裁：五言律诗

杨柳覆长堤，芙蓉开欲齐。美人化明月，飞出浣纱溪。吹笛鸳鸯起，回舟珠斗低。白云遥送客，直至镜湖西。
聂政
作者：屈大均
朝代：清
体裁：七言律诗

鼓刀难隐姓名深，车骑何来知己心。仲子殷勤能具酒，夫人粗粝敢辞金。直诛韩相惊雄剑，不使秦王待雅琴。有姊悲哀频殉义，岂须皮面向刀砧。
胡姬曲
作者：屈大均
朝代：清

朝食驼乳糜，暮饮马潼酒。胡女解媚人，琵琶不离手。感姬策马飞，倏上阴山脊。射得一天鹅，为予作美炙。问姬酪酥蝉，云是羊脂造。更煮野驼蹄，知予性所好。马姊为玉浆，色如红玛瑙。醉来毡帐眠，不觉情颠倒。赠姬琵琶槽，乃是相思木。去去犯冰埃，苦寒马毛缩。
胡姬曲·其一
作者：屈大均
朝代：清
体裁：五言绝句

朝食驼乳糜，暮饮马潼酒。胡女解媚人，琵琶不离手。
胡姬曲·其三
作者：屈大均
朝代：清
体裁：五言绝句

问姬酪酥蝉，云是羊脂造。更煮野驼蹄，知予性所好。
胡姬曲·其二
作者：屈大均
朝代：清
体裁：五言绝句

感姬策马飞，倏上阴山脊。射得一天鹅，为予作美炙。
胡姬曲·其五
作者：屈大均
朝代：清
体裁：五言绝句

赠姬琵琶槽，乃是相思木。去去犯冰埃，苦寒马毛缩。
胡姬曲·其四
作者：屈大均
朝代：清
体裁：五言绝句

马姊为玉浆，色如红玛瑙。醉来毡帐眠，不觉情颠倒。
胥口逢梅里诸子
作者：屈大均
朝代：清
体裁：五言律诗

一出太湖口，芙蓉万叠斜。飞来天外翠，散作镜中霞。之子梅溪至，相逢渔父家。包山有禅客，招手人寒花。
胥江过玉镜台感赋
作者：屈大均
朝代：清

忆共兰舟故里还，蛾眉画出是秦山。菱花已殉黄泉去，玉镜荒台忍重攀。宝镜销沉二十年，画图空想旧婵娟。犹香叆叇瑶姬雨，已化霏微小玉烟。
胥江过玉镜台感赋·其一
作者：屈大均
朝代：清
体裁：七言绝句

忆共兰舟故里还，蛾眉画出是秦山。菱花已殉黄泉去，玉镜荒台忍重攀。
胥江过玉镜台感赋·其二
作者：屈大均
朝代：清
体裁：七言绝句

宝镜销沉二十年，画图空想旧婵娟。犹香叆叇瑶姬雨，已化霏微小玉烟。
自万安上十八滩号子
作者：屈大均
朝代：清

湍流一道下台关，日日牵舟竟上山。怪石预愁三百里，滩穷更有水湾环。水落沙乾舴艋迟，渔人乘雨放鸬鹚。天风不为吹帆席，留向滩边作竹枝。一夜滩鱼拨剌声，雨中偏得月华明。平铺瀑布冲舟去，白鹭无心亦自惊。百里飞流尽玉帘，穿舟奇石水中潜。滩师曲折随滩意，笑指峰峰似白盐。乱石穿流齿角长，时时滟滪隐中央。平生未至瞿唐峡，只此销魂悔下堂。故故欹帆冲礧砢，不妨象马拒舟来。波涛鼓舞多奇势，飞入窗中失酒杯。往来舟向沸汤飞，四面峰峦翠作围。风搅雪花潭底出，行人八月已寒衣。水石争飞穷水变，时时岩口欲吞人。熊罴忽掠舟帆过，势转秋毫若有神。羊肠尽在白波中，折入巉岩一发通。三老不须矜巧绝，沉牛人自答神功。渐近虔州乡思催，迎人已见鹧鸪来。行时不唤生憎汝，明岁休教见岭梅。林深知道有人家，妇女喧喧上钓槎。山主晓收刀税至，滩头煎取饼儿茶。滩师拿柁势能轻，尽识中流怪石名。千折不教毫发失，将人身入阵图行。秋乾始见石巑岏，一曲峰回即一滩。熊耳纷纷无路入，更愁涡底起波澜。一滩清浅一滩深，夹岸黄茅气毒淫。蛇虎无声宜白昼，沿洄且复弄花林。
自万安上十八滩号子·其一
作者：屈大均
朝代：清
体裁：七言绝句

湍流一道下台关，日日牵舟竟上山。怪石预愁三百里，滩穷更有水湾环。
自万安上十八滩号子·其七
作者：屈大均
朝代：清
体裁：七言绝句

往来舟向沸汤飞，四面峰峦翠作围。风搅雪花潭底出，行人八月已寒衣。
自万安上十八滩号子·其三
作者：屈大均
朝代：清
体裁：七言绝句

一夜滩鱼拨剌声，雨中偏得月华明。平铺瀑布冲舟去，白鹭无心亦自惊。
自万安上十八滩号子·其九
作者：屈大均
朝代：清
体裁：七言绝句

羊肠尽在白波中，折入巉岩一发通。三老不须矜巧绝，沉牛人自答神功。
自万安上十八滩号子·其二
作者：屈大均
朝代：清
体裁：七言绝句

水落沙乾舴艋迟，渔人乘雨放鸬鹚。天风不为吹帆席，留向滩边作竹枝。
自万安上十八滩号子·其五
作者：屈大均
朝代：清
体裁：七言绝句

乱石穿流齿角长，时时滟滪隐中央。平生未至瞿唐峡，只此销魂悔下堂。
自万安上十八滩号子·其八
作者：屈大均
朝代：清
体裁：七言绝句

水石争飞穷水变，时时岩口欲吞人。熊罴忽掠舟帆过，势转秋毫若有神。
自万安上十八滩号子·其六
作者：屈大均
朝代：清
体裁：七言绝句

故故欹帆冲礧砢，不妨象马拒舟来。波涛鼓舞多奇势，飞入窗中失酒杯。
自万安上十八滩号子·其十
作者：屈大均
朝代：清
体裁：七言绝句

渐近虔州乡思催，迎人已见鹧鸪来。行时不唤生憎汝，明岁休教见岭梅。
自万安上十八滩号子·其十一
作者：屈大均
朝代：清
体裁：七言绝句

林深知道有人家，妇女喧喧上钓槎。山主晓收刀税至，滩头煎取饼儿茶。
自万安上十八滩号子·其十三
作者：屈大均
朝代：清
体裁：七言绝句

秋乾始见石巑岏，一曲峰回即一滩。熊耳纷纷无路入，更愁涡底起波澜。
自万安上十八滩号子·其十二
作者：屈大均
朝代：清
体裁：七言绝句

滩师拿柁势能轻，尽识中流怪石名。千折不教毫发失，将人身入阵图行。
自万安上十八滩号子·其十四
作者：屈大均
朝代：清
体裁：七言绝句

一滩清浅一滩深，夹岸黄茅气毒淫。蛇虎无声宜白昼，沿洄且复弄花林。
自万安上十八滩号子·其四
作者：屈大均
朝代：清
体裁：七言绝句

百里飞流尽玉帘，穿舟奇石水中潜。滩师曲折随滩意，笑指峰峰似白盐。
自中宿上韶阳道中有作
作者：屈大均
朝代：清

潮到禺阳一宿回，峡门南北向江开。玉环已绝仙猿迹，长笛空传帝子哀。黄鹄有心终一举，白云无恙自重来。峰峰相对都相似，彩翠纷纷入酒杯。二禺离合似罗浮，三峡荣回到郁洲。螺女望夫山石老，秭鹃思妇野云愁。何心帝子偏长往，有恨王孙定久留。最是南朝馀古木，萧条落叶易高秋。嵯峨峡口多奇石，一一香垆不似峰。夹岸赤城开锦绣，满江青影倒芙蓉。松篁处处迷山寺，洞穴时时应暮钟。未尽诸滩愁妇子，眠篙不遣一人松。险绝飞厓半压舟，纷纷象马石当头。风教急峡三朝过，雨遣惊滩一日留。山鹧催归知有梦，野花多故肯忘忧。迷津欲向烟波问，渔父无人祗白鸥。峰作华不四注来，芙蕖何处翠华台。一天石笋穿霞出，百道云门夹水开。去路苍茫边雁引，归心断绝野猿催。嗷嗷乌乌霜林外，菽水干人愧不才。北风吹鲍一帆弓，下水憎他竹箭同。百丈攀缘愁鸟道，千盘上下苦蚕丛。峰多牙角森相触，石积青冥郁不通。绝壁有时如射的，烟萝穿遍翠玲珑。天然勾漏几峰深，弹子谁穿铁壁心。乱出风云无数窦，长含水石有馀音。空中花满知霜瀑，绝顶松多隐玉簪。猿鸟不知人有怨，声声相应膝间琴。横斜多似不成峰，迸出空冥尽箨龙。四壁痕留乾瀑布，半天香堕湿苔松。潭边猿狖枝枝影，石上麇麚处处踪。灌木悲吟山鬼答，离忧何处更相从。一重烟雨一重愁，深掩蓬窗听瀑流。多羡无家惟白鹭，绝怜如故是黄牛。渔灯稍辨沙边驿，戍角频惊江上楼。垂老始知行役苦，于陵衣食向人求。鹧鸪相唤白花潭，多事雌雄祗向南。越鸟亦知怜久客，空闺应枉种宜男。帆樯拂尽千峰翠，衣带拖残一水蓝。井畔未留庐橘树，高堂无养望苏耽。
自中宿上韶阳道中有作·其一
作者：屈大均
朝代：清
体裁：七言律诗

潮到禺阳一宿回，峡门南北向江开。玉环已绝仙猿迹，长笛空传帝子哀。黄鹄有心终一举，白云无恙自重来。峰峰相对都相似，彩翠纷纷入酒杯。
自中宿上韶阳道中有作·其七
作者：屈大均
朝代：清
体裁：七言律诗

天然勾漏几峰深，弹子谁穿铁壁心。乱出风云无数窦，长含水石有馀音。空中花满知霜瀑，绝顶松多隐玉簪。猿鸟不知人有怨，声声相应膝间琴。
自中宿上韶阳道中有作·其三
作者：屈大均
朝代：清
体裁：七言律诗

嵯峨峡口多奇石，一一香垆不似峰。夹岸赤城开锦绣，满江青影倒芙蓉。松篁处处迷山寺，洞穴时时应暮钟。未尽诸滩愁妇子，眠篙不遣一人松。
自中宿上韶阳道中有作·其九
作者：屈大均
朝代：清
体裁：七言律诗

一重烟雨一重愁，深掩蓬窗听瀑流。多羡无家惟白鹭，绝怜如故是黄牛。渔灯稍辨沙边驿，戍角频惊江上楼。垂老始知行役苦，于陵衣食向人求。
自中宿上韶阳道中有作·其二
作者：屈大均
朝代：清
体裁：七言律诗

二禺离合似罗浮，三峡荣回到郁洲。螺女望夫山石老，秭鹃思妇野云愁。何心帝子偏长往，有恨王孙定久留。最是南朝馀古木，萧条落叶易高秋。
自中宿上韶阳道中有作·其五
作者：屈大均
朝代：清
体裁：七言律诗

峰作华不四注来，芙蕖何处翠华台。一天石笋穿霞出，百道云门夹水开。去路苍茫边雁引，归心断绝野猿催。嗷嗷乌乌霜林外，菽水干人愧不才。
自中宿上韶阳道中有作·其八
作者：屈大均
朝代：清
体裁：七言律诗

横斜多似不成峰，迸出空冥尽箨龙。四壁痕留乾瀑布，半天香堕湿苔松。潭边猿狖枝枝影，石上麇麚处处踪。灌木悲吟山鬼答，离忧何处更相从。
自中宿上韶阳道中有作·其六
作者：屈大均
朝代：清
体裁：七言律诗

北风吹鲍一帆弓，下水憎他竹箭同。百丈攀缘愁鸟道，千盘上下苦蚕丛。峰多牙角森相触，石积青冥郁不通。绝壁有时如射的，烟萝穿遍翠玲珑。
自中宿上韶阳道中有作·其十
作者：屈大均
朝代：清
体裁：七言律诗

鹧鸪相唤白花潭，多事雌雄祗向南。越鸟亦知怜久客，空闺应枉种宜男。帆樯拂尽千峰翠，衣带拖残一水蓝。井畔未留庐橘树，高堂无养望苏耽。